
POVEȘTI CHINEZE 


Piatra Lunii 


Pe vârful Zeița de Jad sunt sute de temple. 
De la poalele Pietrei Lunii izvorăște Râul Raţelor. 


ACESTE CUVINTE ZUGRĂVESC una din 
cele mai minunate priveliști de pe muntele Ţin. 
Povestea spune că vârful Zeița de Jad, care s-ar afla 
pe muntele Ţin, este neasemuit de înalt și pe el sunt 
o mulțime de temple. Nu departe de acest munte se 
află un râuleţ, cu apa limpede ca cristalul. E Râul 
"Raţelor, care izvorăşte de la poalele Pietrei Lunii. 
Se zice că Piatra Lunii strălucește și ziua, dar mai 
ales noaptea e neîntrecută. În fiecare seară, din ea 
iese o lună mai rotundă și mai strălucitoare decât 
luna de pe cer. Cel mai puternic lucește Piatra Lunii 
în zilele de 1 şi 15 ale fiecărei luni și razele ei 
căzând asupra Râului Raţelor, acesta pare de cristal. 

Atunci, Jîn mijlocul lunii se vede umbra unei 

fecioare, iar pe apele cristaline ale râului înoată o 
pereche de rațe de aur. Dar nimeni nu a văzut 
limpede cum arată fecioara și rațele de aur. 

Povestea spune că demult, demult, într-unul 
din templele de pe munte trăia un călugăr care zi și 
noapte nu avea altă treabă decât să petreacă. La 
bătrâneţe, călugărul s-a gândit să-și caute un urmaș 
care să-i îngrijească de casă și să-i facă mâncare. 
Într-o zi, trecând prin satul de la poalele muntelui, 
a văzut un copil de vreo zece ani care, în ciuda 
hainelor zdrenţuite, era tare arătos. Făcându-și 
planul, călugărul s-a dus la părinţii copilului şi le-a 
spus: 

— Voi sunteţi săraci și e păcat de copilul ăsta 
aşa frumos și deștept. Dacă vreţi să trăiască ani 
mulţi, fericiţi, trimiteţi-l la templu. 

Părinţii au plâns ce au plâns, dar până la urmă 
şi-au trimis copilul la templu. 

La templu, copilul a fost ras în cap și i s-a dat o 
haină preoțească, încât arăta ca un călugăraș în 
toată regula. Deși niciodată nu avea voie să intre în 
biblioteca templului, micul călugăraş învățase o 
mulțime de lucruri. Știind că are pe cineva acasă, 
călugărul pleca şi mai des la petreceri. 

Micul călugăraș și-a petrecut în templu câţiva 

ani. De câte ori mergea la pârâul din pădure să 
“aducă apă, florile parcă se înviorau, iarba de pe 
malul râului parcă se făcea și mai fragedă; iar apa 
cristalină a râului oglindea frumusețea băiatului. 
Atunci, nu se ştie din ce motive, băiatul ofta. Într-o 
i, după ce și-a umplut găleţile cu apă şi tocmai 
voia să plece, a simţit așa, ca și când cineva l-ar 
trage de la spate și n-a mai putut să înainteze. A 
privit în jur, dar n-a văzut nimic. A pornit din nou, 
iar după doi paşi s-a oprit. Nici de data aceasta nu a 
văzut nimic. Se înfuriase, când, a auzit un râset și 
din spatele unui brad a ieșit o fecioară de vreo 
şaisprezece ani. Avea părul. negru în care erau 
împletite flori de munte, iar pe faţa-i rotundă 
străluceau doi ochi de o bunătate nespusă. 
Până să spună băiatul un cuvânt, fata a și ridicat 
una din găleți, zicând: 
— Tu ești singur, iar eu mor de plictiseală. Hai 
să ne distrăm puţin. 
l De mult nu mai VA RARA băiatul nici o vorbă 
cu nimeni în singurătatea muntelui și, deşi se temea 
puțin, a căzut bucuros la învoială. 
Fata era pricepută la vorbă și la glumă. 
Cunoștea numele tuturor ierburilor de leac și tuturor 
florilor de pe munte. Cu puteri nebănuite a 

rostogolit o stâncă uriașă care, prăvălindu-se în 
prăpastie, à bubuit ca un tunet. A apucat o creangă 
plină de flori şi florile s-au scuturat ca o ploaie de 
nea peste ei. Şi ei râdeau, întruna. Niciodată nu 
fusese băiatul așa de vesei de când venise pe munte. 
După ce s-au despărţit şi călugărașul s-a înapoiat la 
templu, s-a simțit, așa, deodată, nespus de fericit. 

A doua zi, cum a plecat de acasă călugărul cel 
bătrân, băiatul şi-a luat găleţile și s-a grăbit spre 
râu, Fata îl aștepta de mult pe malul apei. Și au 
început din nou să zburde. Ajungând într-o poieniţă 
fata a spus: 

— Vreau să te învăţ să cânţi. 

Şi a început să cânte îmbiindu-l și pe băiat. Fata 
cânta un vi€rs, băiatul cânta după ea şi au cântat așa 
până ce băiatul a învăţat să cânte. Acum alergau 
împreună prin poieniţă cântând. Așa a mai trecut o 
zi plină de veselie. De atunci, cum pleca de la 
templu călugărul, băiatul apuca găleţile și o 
zbughea în pădure, unde se întâlnea cu fata şi se 
zbenguiau ziua întreagă. 

Într-o zi, ca de obicei, călugărul a plecat la 
treburile lui. Pe drum și-a amintit că-și uitase 
pocalul: de vin și s-a întors. Ajungând pe creasta 
unui munte învecinat, a auzit două voci cântând de 

te fermecau. Călugărul s-a întrebat mirat cine poate 
să cânte atât de frumos în munţii aceia sălbatici. Cu 
cât se apropia de casă, cu atât cântul răsuna mai 
clar, până ce şi-a dat seama că viersul vine din 
împrejurimile templului. A grăbit pasul şi, 
ajungând în poieniţă, i-a văzut pe cei doi care 
cântau și se veseleau. Atunci s-a furișat în pădure 
şi, apropiindu-se tiptil de tineri, le-a ieșit deodată 
în față strigând: 

— Nu vă mişcați! Cum de îndrăznești tu, fată, 
să-mi ispitești discipolul? 

Călugărâșul a încremenit, iar fata a zbughit-o în 
pădure. Călugărul s-a repezit pe urmele ei. Undeva 
în adâncimea pădurii i s-a părut că vede fusta roșie 
a fetei; apropiindu-se însă, a văzut că era un bujor 
sălbatic, iar de fată — nici urmă. 

Întorcându-se la templu, a început să-l bată și 
să-l blesteme pe călugăraș, iscodindu-l ce-i cu fata. 
Băiatul s-a rugat să-l ierte, jurânduse-se că nu știe 
nici de unde venise, nici cum o cheamă. Atunci 
călugărul a promis că-l iartă cu o condiţie: ca a 
doua zi să înfigă un ac, în care era vârât capătul 
unui franj, în fusta fetei. 

Călugărașul a luat franjul și acul, dar în sinea 
lui îşi făcuse planul să-l păcălească pe călugăr care, 

după cum se vedea treaba, nu avea gânduri bune cu 
fata. 

A doua zi, nu plecase bine călugărul, că fata a 
venit şi a spus veselă: 

— Hai să zburdăm! Ce faci în casă când afară e 
primăvară şi au înflorit toate florile?! 

Înfricoşat, băiatul i-a spus: 

— Surioară, să nu mai vii aici! Călugărul mi-a 
dat un ac și un franj, vrea să te găsească şi să-ți facă 
rău. 

Zicând acestea, vocea-i tremura, gândindu-se 
cât de tristă va fi viaţa lui dacă ea nu va mai veni. 

Fata i-a smuls franjul și acul din mână și, 
apucând capătul franjului, i-a spus băiatului: 

— Nu mai fi trist, vino cu mine! 

Au ieșit amândoi pe poartă și fata ținea cu o 
mână de capătul franjului. Speriat, băiatul i-a spus 
tremurând: 

— Aruncă firul, altfel călugărul va fi pe urmele 
noastre! 

Izbucnind în râs, fata i-a răspuns: 

+— Nu te teme, vino cu mine! 

Au străbătut așa pădurea, au trecut peste câțiva 
munţi și au ajuns la Râul Raţelor cu apa cristalină, 
unde ea a aruncat franjul. Apoi a bătut din palme și 

din apa râului a ieșit o pereche de rațe de aur. Una 
din ele ţinea în cioc o rămurică verde, de care 
atârna un fruct roşu. Călugărașul a simţit un miros 
puternic de mere, de parcă se afla într-o livadă. 
Rața s-a apropiat de mal și a lăsat crenguţa cu măr 
cu tot și apoi a coborât în fundul râului. 

Fata a luat crenguţa și rupând fructul l-a îmbiat 
pe băiat: 

— Mănâncă-l tot! 

Ascultând de vorbele fetei, băiatul a mâncat 
fructul și s-a minunat de duiceaţa și parfumul lui. 
Tot corpul şi l-a simţit mai uşor şi toată supărarea și 
tristeţea au dispărut ca prin farmec. 

În timpul ăsta, bătrânul se odihnea pe o piatră 
de la marginea drumului. S-a ridicat şi a plecat spre 
casă gândindu-se: 

— De data asta prind fata în mod sigur. Poate 
că e chiar o zână? Dac-o prind, o să mă îmbogăţesc.: 

N-a mai mers pe potecuţă și a tăiat-o direct 
printre stânci și prin pădure. Ajungând acasă nu l-a 
găsit pe băiat şi s-a făcut foc gândindu-se că acesta 
l-a păcălit plecând cu fata. Uitându-se în jos, a 
văzut capătul franjului și s-a înveselit pe loc. A 
plecat .pe urma firului ce se deșirase din franj și a 
străbătut astfel pădurea, a trecut peste munţi și 

deoadată a auzit răsunând de undeva râsete. 

Înainte de a-l vedea, fata știu că bătrânul e pe 
urmele lor și se apropie. Atunci l-a apucat de mână 
pe băiat şi amândoi s-au ascuns în spatele unei. 
stânci. Călugărul a mers după fir până la Râul: 
Raţelor. Dar aici nici urmă de tineri. Obosit și 
furios, călugărul tocmai se pregătea să-i caute prin 
împrejurimi, când fata a bătut din palme și din 
undele lacului au apărut cele două rațe de aur. Cea 
de-a doua rață ţinea în cioc o crenguţă verde de care 
atârna un fruct verde. Văzând călugărul rața de aur, 
nu l-a mai interesat nimic. Rața înota pe lângă mal 
în apropierea călugărului. Acesta s-a repezit s-o 
prindă, dar rața s-a făcut nevăzută, iar pe mal a 
rămas crenguţa cu fructul verde. Călugărul a simţit 
un miros aromat de fructe. Gândindu-se că acesta e 
un fruct vrăjit, l-a mâncat. După câţiva pași şi- a 
simțit trupul mai ușor. În spatele stâncii, fata i-a 
şoptit băiatului: 

— leşi şi ia-o la fugă! Călugărul te va urmări, 
dar să nu te temi. Să fugi mereu spre apus, până vei 
da cu ochii de mine. 

Şi s-a făcut nevăzută. 

Cum a ieșit de după stâncă băiatul, călugărul a 
luat-o la goană după el strigând-mânios: 

—— Nemernicule, te ajung eu, dacă nu ţi-oi rupe 
picioarele! 

„Şi așa a fugit călugărul după băiat, munte după 
munte. Băiatul se cățăra pe creste de parcă ar fi avut 
aripi. Călugărul, care-şi simţea trupul ușor, era 
mereu în urma lui, gata să-l ajungă. Și așa au ajuns 
ei la o punte foarte îngustă. Speriat, băiatul s-a 
oprit, dar de partea cealaltă îi făcea semne fata. 
Atunci, băiatul s-a gândit: 

— Mai bine să alunec și să mor decât să cad 
viu în mâinile călugărului. 

Și când a vrut să sară pe punte, a simţit că 
zboară pe deasupra ci, întocmai ca o rândunică. 
Văzând călugărul că urmașul lui sare peste punte, a 
sărit şi el. Dar la jumătate, puntea s-a rupt cu el, 
deoarece mâncase fructul vrăjit necopt. A căzut în 
prăpastie și a murit. 

În aceeași zi, cei doi tineri, jumătate mergând, 
jumătate zburând au părăsit muntele Ţin. În seara 
aceea Piatra Lunii n-a mai strălucit și din ea n-a mai 
ieșit luna. Fata cu care se împrietenise călugărașul 
era zâna din Piatra Lunii. Și de atunci nu s-au mai 
văzut nici rațele de aur. 


Omul de Piatră 


PE MUNTELE ȚIN erau o mulțime de stânci 
pe care nu se găsea nici o fărâmă de pământ și nu 
creştea nici un fir de iarbă, încât din depărtare 
străluceau de-ţi luau ochii. Dar să nu credeţi că 
acestea erau pietre sterpe. În ele se aflau 
nenumărate comori. Dacă nu mă credeţi, ascultați 
povestea „Omului de Piatră“. | 

Cu mulţi ani înaintg, de prin părțile de miazăzi 
a venit aci un bătrân cam de vreo șaizeci de ani. 
Unii au văzut cum acesta, cu târnăcopul în spinare, 
s-a cățărat pe stânci, a dat ocol muntelui Ţin câteva 
zile, apoi şi-a luat târnăcopul și a plecat. El n-a 
rămas să locuiască în satul de lângă muntele Ţin şi a 
trecut mai departe către un cătun la vreo optzeci de 
li depărtare. La marginea acestui cătun se afla o 
căsuţă neîmprejmuită cu zid. Prin fereastră se vedea 
lumina aprinsă, Bătrânul a bătut la ușă şi a intrat. În 
casă trăia un flăcău de vreo optsprezece ani, pe 
nume Li Peng, care-i spuse bătrânului că-i singur 
pe lume, având doar un prieten, pe Pao Iou, care 
locuiește în partea de răsărit a râului. 

„Bucuros că şi-a găsit cu cine să stea, l-a poftit 

pe bătrân să rămână în casa lui. Şi se purta cu el ca 
şi când i-ar fi fost părinte, iar bătrânul nu-l socotea 
mai prejos decât pe fiul lui. Li Peng o ducea destul 
de greu, aşa că bătrânul a scos banii din chimir și 
i-a dat băiatului, să cumpere orez și carne. Azi așa, 
mâine aşa, până ce bătrânul şi-a cheltuit toţi banii. 
Într-o bună zi, i-a spus lui Li Peng: 

— Băiete, azi e vreme frumoasă și aș vrea să 
ină plimb puţin. Tu rămâi acasă și fii cu ochii în 
patru. 

Bătrânul și-a luat vaita și a plecat, 
întorcându-se abia a doua zi seara, cu chimirul plin 
de bani. Zâmbind, i-a spus flăcăului: 

— Băiete, avem din nou din ce trăi. 

După puţin timp, bătrânul s-a îmbolnăvit. 
Simţind că i se apropie sfârșitul, l-a chemat pe Li 
Peng și i-a spus: 

— Copile, mă doare capul de-mi plesneşte şi 
văd negru înaintea ochilor. Simt că mi se apropie 
sfârșitul. Să știi că nu am pe nimeni pe lume, așa că 
după ce voi muri să mă îngropi aici. Şi să mai ştii că 
pe muntele Ţin, în stâncile strălucitoare, se 


| găseşte... 


, 


Zicând acestea, bătrânul a simțit că i se strânge 
gâtul şi nu a mai putut continua. A mai arătat numai 
AU 


cu degetul spre chimir, s-a uitat afară şi a murit. 

Îndurerat, Li Peng l-a îngropat pe bătrân. Apoi, 
gândindu-se la spusele acestuia înainte de moarte, 
şi-a căutat prietenul și i-a povestit tot. Auzind 
despre ce e vorba, Pao Iou a sărit în sus de bucurie, 
zicându-i lui Li Peng: 

— Înseamnă că bătrânul a vrut să-ţi spună că în 
stâncile luminoase se află bani mulţi. Să mergem 
degrabă să-i căutăm! 

Li Peng de asemenea se gândea: „Nu ştiu ce se 
ascunde în aceste stânci, dar se pare că bătrânul a 
vrut să mă duc până acolo“. 

A doua zi, dis-de-dimineaţă, amândoi prietenii 
au plecat pe muntele Ţin. Drumul era foarte 
anevoios, aşa că de-abia pe seară au ajuns la locul 
cu pricina. La lumina lunii, ei au privit cu atenţie, 
dar li s-a părut că toate stâncile sclipeau i» fel. 
Atunci unde să caute mai întâi? În care stâncă să fie 
ascuns argintul? Şi-au adunat puterile și s-au cățărat 
pe prima stâncă. Dar aceasta era o stâncă la fel ca 
toate stâncile. Amândurora le-a scăpat un oftat. 
S-au urcat, apoi, cu mare greutate, și pe stânca 
următoare, dar tot n-au găsit nimic. Atunci s-au 
apucat să le cerceteze pe toate la rând. Noaptea, 
cântecul cucuvaei și urletul lupului făceau munţii și 

mai fioroşi. Cei doi au căutat până s-a luminat, dar 
n-au găsit nimic. | 
La lumina zilei, s-au mai cățărat pe câteva 

stânci, dar tot n-au găsit nimic. A căzut iarăși 
noaptea. Norii au acoperit faţa lunii şi s-a stârnit un 
vânt de credeai că răstoarnă muntele, Brazii 
fremătau și foșnetul lor răsuna în văi. Înfutiat, Pao 
Iou bodogănca mereu: 

— Cine ştie ce mincinos o fi fost boșorogul ăla 
mart. Ne-a trimis aici cu minciunile lui. 

Li Peng a încercat să-l liniștească: 

— Bătrânul nu avea de ce să mă păcălească. 
Înseamnă-că nu știm noi să căutăm. 

Îmbufnat, Pao Iou i-a răspuns: 

— Dacă nu te-ai săturat, rămâi aici şi caută mai 
departe. Eu, unul, mă lipsesc şi plec. 

Și s-a dus. 

Văzând că Pao Iou pleacă cu adevărat, Li Peng 
s-a simţit tare mâhnit. Se tot mira de ce, pentru o 
vorbă, acesta s-a supărat şi a plecat. Li Peng a 
rămas peste noapte pe munte, iar a doua zi, la- 
lumina zilei, s-a cățărat pe o stâncă din dreapta lui. 
Stând el așa, a simţit că pietrele de la picioare se 
mişcă și în stâncă a apărut o crăpătură. Uitându-se 
cu băgare de seamă, a văzut că stă pe capacul unei 

fântâni şi s-a mirat cum de se poate găsi o fântână 
în creierul muntelui. A dat încet la o parte capacul 
şi, uitându-se în jos, a văzut înăuntru o lumină. A 
coborât în fântână, unde a găsit un omuleţ de 
piatră, de vreo 2 ci! înălţime. L-a privit cu atenţie și 
a văzut că avea gură, nas, ochi, mâini și picioare ca 
orice om. Tot întorcându-l pe o parte şi pe alta, și 
tot uitându-se la el, l-a îndrăgit nespus. A scos 
Omul de Piatră din fântână, și a început din nou să 
caute comoara. Dar n-a găsit nici măcar urmă de 
` argint. 

Văzând aşa, a luat Omul de Piatră în spate și a 
coborât de pe munte. Omuleţul era tare greu de 
cărat și după o bucată de drum l-a lăsat jos, să se 
odihnească. Cu așa greutate în spate mergea destul 
de încet și mereu trebuia să se oprească spre a se 
odihni. A mers așa toată ziua până s-a înnoptat, 
când, tocmai bine, a ajuns într-un sat. În faţa unei 
case stătea un bătrân. Li Peng l-a întrebat: 

— Tăicuţule, sunt un trecător. Ai putea să-mi 
dai găzduire în noaptea asta? 

Lă care bătrânul a răspuns: 

— Eu chiar că am o cameră liberă, însă cum se 


1 Ci — unitate de măsură egală cu 33 cm. 

" întunecă se umple de zgomote, încât nimeni nu 
poate să stea în ea. Mai bine caută în.altă parte. 

Li Peng nu fusese niciodată fricos, așa că a 

spus: 

© — Tăicuţă, pentru un trecător, un colț de casă, 
oricum ar fi ea, care să-l apere de vânt, e de ajuns. 
Unde să mai caut altă casă liniștită? Nu mi-e frică. 
Dumă acolo! 

Bătrânul l-a trecut printr-o curte, unde crescuse 
iarbă până la brâu și a intrat într-o casă cu trei 
încăperi. Într-una din ele se aflau o băncuţă și un 
pat: de lac negru pe care era întinsă o rogojină. Totul 
era acoperit cu praf, așa că se cunoștea că nu mai 
fusese locuită de mult. După ce i-a mai spus câteva 
cuvinte, bătrânul a plecat. 

Rămânând singur, Li Peng a ridicat rogojina 
s-o scuture și din ea a ieșit atâta praf că a întunecat 
toată încăperea. Peste tot era liniște și se auzea 
foarte deslușit foşnetul ierbii din curte. Li Peng a 
simţit că inima îi bate mai repede. A închis ușa, a 
tras zăvorul și a proptit Omul de Piatră în ea. Apoi, 
liniștit, s-a culcat. 

La miezul nopţii, l-a trezut o rafală de vânt. A 
deschis ochii și a văzut că.vântul stinsese lampa de 

„pe masă. Apoi, vântul s-a întețit și ușa a început să 

se zgâlțâie. Li Peng se bucura că i-a dat prin gând să 
înţepenească ușa cu Omul de Piatră, altfel, ar fi 
deschis-o vântul. N-a apucat să se ridice din pat, că 
a auzit cum Omul de Piatră spunea: 

— Ei, tu spirit al peștelui, nu mai împinge 
degeaba! Înăuntru sunt eu, Omul de Piatră, care-o 
proptește! 

. Apoi s-a auzit vocea peștelui de afară: e 

— Omule de Piatră, lasă-mă să intru! 

La care Omul de Piatră a răspuns: 

— Doar n-o să te las să intri să faci iarăși o 
faptă rea. | 

Atunci, spiritul peștelui, supărat, a început să 
strige: | 

— Crezi că eu nu știu ce putere ai? E destul să 
te lovească cineva peste burtă și începi să scuipi 
arginţi, ori să te atingă peste umăr că tu începi să-ţi 
mişti mâinile și unde ţi se arată să lovești acolo 
lovești. Cu atâta te lauzi și tu. 

Infuriat, Omul de Piatră a spus: 

— Şi eu știu în ce stă puterea ta. Nu ești în stare 
decât să scuipi apă și să stârnești vântul, cum se 
întunecă, și cu asta vrei să mă sperii? - 

N-a apucat să spună totul, că peștele țipând și 
mai tare l-a întrerupt: 

20 


— Prăpăditule, ce te amesteci unde nu trebuie? 

Omul de Piatră a adăugat: 

— Ştiu că n-ai vrea să spun, dar tot am să spun. 
Tu trăieşti în iazul din spatele casei fecioarei Uang 
Ciun ie din satul Uang ia. Boala de care suferă 
acesta poate fi vindecată numai cu ficatul tău. 

Ascultând spusele Omului de Piatră, spiritul ` 
peştelui a început să-l ocărască şi mai tare, iar 
Omul de Piatră să ţipe şi mai tare. 

Li Peng a ţiriut bine minte și ce-a spus unul și 
ce-a spus celălalt. Deodată s-a auzit cântecul 
cocoșului și Omul de Piatră a amuţit. Iarba din curte 
a foșnit din nou și iarăși s-a stârnit vântul. După ce 
a trecut vântul, afară nu s-a mai auzit nici un 
zgomot. 

__ Se revărsau zorile. În cameră s-a făcut lumină și 
Li Peng a văzut cum Omul de Piatră stătea proptit 
în uşă așa cum îl pusese el de cu seară. Era mirat 
cum de în timpul nopţii Omul de Piatră putuse să 
vorbească. A coborât din pat şi apropiindu-se de el 
i-a lovit încet peste burtă. Omul de Piatră a deschis 
zura şi a lepădat un argint alb ca marmura; l-a mai 
lovit încă o dată și a mai lepădat unul. Acum a 
înțeles Li Peng că ceea ce a vrut să spună bătrânul 


înainte de moarte s-a împlinit. 
Ld 


21 


Afară se făcuse ziuă. Stăpânul casei împreună 
cu câţiva vecini au venit înfricoşaţi să vadă dacă 
băiatul mai trăiește. Auzind zgomot de ușă, Li Peng 
a dat la o parte Omul de Piatră și le-a deschis. 
Atunci, toţi au rămas cu ochii holbaţi de mirare. Cei 
dinaintea lui, care rămăseseră peste noapte în casa 
aceea, nu mai fuseseră găsiţi vii. Cum de acesta 
trăieşte? Știind că ei nu au auzit discuţia din 
noaptea trecută, i-a întrebat: 

— Aveţi în apropiere un sat Uang Ţia? 

lar aceștia au răspuns: 

— Avem, se află la vreo douăzeci li depărtare. 

Li Peng a întrebat cum se poate ajunge acolo şi 
cu gândul că trebuie s-o vindece pe acea fecioară 
bolnavă și-a luat Omul de Piatră în spate și a plecat 
Chiar în aceeași zi. 

A ajuns în satul Uang ia și întrebând pe unul 
și pe altul a dat de casa lui Uang Ciun Ție. A strigat 
de afară, dar neprimind nici un răspuns, a deschis 
ușa și a intrat. Tatăl fetei i-a ieșit în întâmpinare și 
cu răsuflarea tăiată l-a sfătuit: 

— Călătorule, dacă vrei apă, caută în altă 
parte, dacă vrei hrană, fă la fel. În casa noastră 
cineva stă să moară și nu avem inima să tratăm 
musafiri. 

Li Peng i-a răspuns: 

— Tăicuţă, nu am venit nici să beau, nici să 
mănânc, ci să vindec bolnava din casa voastră. 

Bătrânul l-a iscodit pe Li Peng, apoi a spus: | 

— Proverbul spune că bolnavul trebuie să se 
caute. Și deşi vedea că acesta nu este nici doctor, 
nici vraci, l-a îndemnat: Dacă zici că poţi s-o 
vindeci, intră degrabă s-o vezi. Dar să ştii că au 
trecut pe aici mulţi doctori și a luat nu știu câte 
leacuri, dar boala n-a lăsat-o. 

Fără să intre la fată, Li Peng a iscodit: | 

— În spatele casei voastre se află cumva un 
iaz? i 

Bătrânul a răspuns: 

— Se află! 

În grabă, Li Peng a spus: 

— În acest iaz se află un pește uriaș. Fata ta 
poate fi vindecată numai cu ficatul de la acest pește. 
Du-te şi adună vreo douăzeci de flăcăi puternici. 

Bătrânul a găsit flăcăii și împreună au mers la 
marginea iazului. Apa din iaz era neagră ca păcura. ` 

— Apa din iazul acesta n-a fost secată de mulţi 
ani! le spuse el. 

Înarmaţi cu găleți, Li Peng și cei douăzeci de 
flăcăi au muncit toată dimineaţa să sece iazul. Către 

prânz, nu mai rămăsese decât puţină apă, încât se 
vedea spinarea peștelui care avea mai bine de trei 
metri. Peștele a mișcat coada, a ridicat capul și a 
scuipat o gură de apă şi iazul s-a umplut la loc. 
Flăcăji s-au apucat din nou de treabă şi până la 
apusul soarelui au golit iarăși apa din iaz. Dar 
peștele a scuipat a doua oară și iazul s-a umplut 
iarăși de apă. Şi aşa au păţit de trei ori. A patra 
oară, apa n-a mai crescut; Li Peng a coborât în iaz | 
să prindă peştele care a început să se roage; 

— Li Peng, ai milă de mine și salvează-mi 
viața şi-ţi făgăduiesc că de azi încolo n-am să mai 
fac nici un rău nimănui. Pe fată poţi s-o vindeci și 
cu doi solzi de pe spinarea mea. 

Lui Li Peng i s-a muiat inima și a scos doi solzi 
de pe spinarea peștelui, lăsându-i viaţa. După puţin 
timp, apa din iaz a crescut la loc. 

Ciun ie a mâncat cei doi solzi și boala i-a 
pierit ca și când i-ar fi luat-o cu mâna. Bucuroși, 
părinţii au sfătuit-o pe fată: 

— Du-te și-i mulțumește acestui om care te-a 
vindecat! | | 

Fata a ieșit din cameră mergând încet spre Li 
Peng, când, ridicând capul, i-a întâlnit privirea și s-a 
înroşit toată. Apoi, şi-a plecat capul gândindu-se: 

„Înainte, când părinţii mei îmi spuneau să cinstesc 
un musafir, îmi era aşa de neplăcut, iar acum, nu 
numai că nu mă simt stingherită, dar sunt chiar 
bucuroasă“. Li Peng, la rândul lui, a rămas cu ochii 
pironiţi la ea, zicându-și: „E mai frumoasă decât o 
zână“. După ce au schimbat câteva cuvinte, Părinţii 
i-au spus fetei să intre în casă. 

Li Peng şi-a luat, Omul de Piatră în spate și s-a 
întors acasă. După câteva zile a venit și Pao Iou 
încărcat cu băutură și mâncare. 

— Frate, de când nu te-am văzut mă apucase ; 
dorul de tine, a spus acesta intrând pe ușă. 

Li Peng s-a bucurat și nu i-a amintit nimic de 
întâmplarea de pe muntele Ţin, apoi i-a spus: 

— De ce ai adus atâtea lucruri? Mai bine rămâi 
cu mine și vei putea mânca tot ce vei dori și te vei 
îmbrăca cum vei dori. 

Și vorbind așa, au intrat în casă. 

Pao Iou a rămas în casa lui Li Peng mai bine de 
două săptămâni și în acest timp a văzut cum capătă 
acesta argintul de la Omul de Piatră. Au mai trecut 
câteva zile și, într-o dimineaţă, Li Peng s-a trezit și 
fără Pao Iou și fără Omul de Piatră. El se purtase 
cum nu se poate mai bine cu Pao iou și acesta îl 
jefuise. Tocmai când era mai supărat a auzit nişte 

paşi afară. Uitându-se, nu era altcineva decât tatăl 

„fetei. I-a ieșit în întâmpinare, poftindu-l să șadă, 
întrebându-l dacă-i este sete și dacă a mâncat. Dar 
bătrânului nu-i era gândul la mâncare și băutură şi, 
oftând, a zis: 

— Îi sunt recunoscător că mi-ai vindecat fata, 
dar acum te rog să-mi făgăduiești un lucru. 

Văzând cât e de îngrijorat bătrânul, Li Peng a 
răspuns pe loc: 

— Spune-mi ce doreşti și, dacă-mi stă-n puteri, 
îți voi îndeplini dorința. 

Dacă a văzut că băiatul făgăduiește, bătrânul a 
spus: 

— N-am decât fata pe care o știi şi aş face totul 
pentru ea. După ce te-a văzut pe tine, am primit 
pețitori de la răsărit și de la apus, dar ea parcă n-ar 
vedea și n-ar auzi. A întrebat-o maică-sa și i-a spus 
că nu se mărită cu nimeni. Văd că și tu eşti singur, 
aşa că poţi să te muţi la noi, să trăim împreună. 

Cuvintele bătrânului l-au bucurat așa de tare pe 
Li Peng, că nu mai voia nici chiar o sută de oameni 
de piatră. Încă de când o văzuse pe fată își pierduse 
liniştea și se gândea mereu la ea. ` 

Li Peng s-a mutat la Ciun ie acasă, au 
îndeplinit ritualul şi s-au căsătorit. Se iubeau nespus 

şi viaţa lor era mai dulce decât mierea. O clipă n-ar 
fi stat despărțiți şi din cauza asta Li Peng nici nu 
prea ieșea la câmp. Într-o zi, Ciun Ţie i-a spus: 

— Mi-am brodat portretul, să-l porți cu tine şi 
să nu-mi simţi lipsa. i 

Şi i-a dăruit portretul ei brodat cu mătase în 
cinci culori. Portretul semăna cu fata ca două 
picături de apă și Li Peng l-a luat cu el și a plecat la 
câmp. Când se odihnea, lua portretul și se uita la el, 
aşa că nu se simţea deloc obosit ori singur. Dovlecii 
pe care-i semăna el creșteau mari de să-i tai cu 
fierăstrăul, ceaiul pe care-l planta el creștea cât un 
copac. Într-o zi, pe înserat, Li Peng terminase 
treaba și se pregătea să plece acasă, când a luat 
portretul să se uite la el. Atunci, deodată, s-a stârnit 
un vânt care i-a smuls portretul din mână și l-a 
ridicat în văzduh, ducându-l departe. Li Peng a 
fugit după el o bună bucată, dar, deodată, l-a 
pierdut din ochi. Se întunecase și nu mai avea nici o 
nădejde 'să-l găsească, așa că s-a întors acasă. 
N-avea inimă să mănânce și i-a spus lui Ciun ie 
întâmplarea cu portretul. Aceasta nu s-a plâns de el, 
dar a spus: 

— Mi-e teamă să nu iasă vreun bucluc din 
cauza acestui portret. . 

Vântul fusese stârnit de peștele cel mare care, 
deşi nu mai făcea nici un rău nimănui, era supărat 
foc pe Li Peng. Văzând portretul la Li Peng, a pus 
la cale un plan. A stârnit vântul care a luat portretul 
și l-a dus în vârtej până la ușa noului dregător care 
era Pao Iou. Acesta, după ce furase Omul de Piatră, 
îl pusese să scuipe cât mai mulţi arginţi cu care 
cumpărase funcţia de mare dregător. Omul, care 
găsise portretul l-a dăruit lui Pao lou și acesta, la 
lumina lămpii, a început să-l cerceteze zicându-și: 
„Am tot ce-mi trebuie: bani de la Omul de Piatră, 
putere câtă vreau, numai un lucru îmi lipsește. 
` Dintre neveste, nici una nu e ca fata din portret. Aș 
fi cel mai fericit dacă aş găsi fata din iri şi m-aş 
însura cu ea“ 

A doua zi, a tocmit un ghicitor, care să-i caute 
fata. În ziua aceea, Li Peng și bătrânul se duseseră 
la câmp şi acasă nu rămăsese decât Ciun ie şi 
mamă-sa. 

Auzind bătăi în poartă, bătrâna i-a spůs fetei: 

— Ciun Ție, a venit domnul ghicitor. ÎI poftesc 

ăuntru să ghicească unde ţi-a dus vântul portretul. 

Ciun ie era îngrijorată de pierderea portretului 
și a căzut repede la învoială cu maică-sa. L-au poftit 
înăuntru și acesta a întrebat-o pe Ciun Ție ziua 

nașterii precum și ziua în care a brodat portretul şi, 
făcându-se că se gândește, după un timp a început 
să râdă şi a sărit în picioare: | 

— Am găsit! Duceţi-vă în grabă și căutaţi pe 
malul râului Giuan. Dacă se întunecă, nu-l mai 
găsiţi. 

Fata și mama n-au mai așteptat să se întoarcă 
bărbaţii de la câmp și au plecat însoțite de ghicitor. 
Ele fugeau către râu și ghicitorul pe urmele !-r. 
Ajunseseră pe malul apei, când, ghicitorul a bătut 
din palme și de pe pânza apei s-a desprins o barcă 
din care au sărit doi oameni care au împins-o pe 
Ciun ie în ea, apoi s-a urcat și ghicitorul. Mama 
fetei a rămas pe malul apei plângând, până când 
barca nu s-a mai văzut. 

Când a aflat Li Peng că Ciun Tie a fost răpită, 
parcă i s-ar fi stârnit o furtună în cap și inima i-ar fi 
luat foc. Și într-o singură noapte a slăbit de nu-l mai 
recunoșteai, încât a doua zi văzându-l soacra și 
socrul s-au speriat de moarte. 

— Li Peng, ai slăbit de eşti de nerecunoscut! 
i-au spus ei. 

Auzind aceasta, Li Peng s-a întristat și mai 
mult. E] se gândea: „Unde și-o fi petrecut Ciun ie 
noaptea asta?“ N-a mai putut să stea şi a plecat s-o 

caute încotro l-au dus dorul şi picioarele.. 

A plecat pe cursul apei și, după ce a trecut un 
pod, a ajuns în orașul unde Pao Iou era mare 
dregător. Zidurile cenuşii ale orașului se ridicau în 
faţa ochilor lui. Li Peng își zicea: „Poate că dacă 
intru în oraș, aflu ceva de Ciun ie“. Şi a intrat. A 
întrebat paznicii de la poarta orașului, dar aceștia 
nu l-au băgat în seamă. I-a întrebat pe negustori, 
dar. nici aceștia nu i-au răspuns. Atunci și-a spus: 
„Nu aflu nimic dacă întreb așa“. S-a întors acasă și 
a luat un dovleac mare de-i tăiai cu fierăstrăul şi a 
plecat la oraș. S-a prefăcut că e negustor și a 
început să-și strige marfa. Veneau să vadă așa 
minunăţie tot felul de oameni, şi pe unde trecea, 
peste tot era înconjurat de lume care se îmbulzea și 
făcea gălăgie. Ajungând la poarta dregătorului, 
oamenii de aci au rămas miraţi de mărimea 
dovleacului. Ciun ie, caâre era în curte, a auzit și 
ea și a știut că a venit Li Peng. Atunci, l-a chemat 
pe Pao Iou şi i-a spus: 

— M-ai răpit, dar nu-mi poți răpi inima. 

S-o îmbuneze, Pao Iou a adus în faţa ei Omul 
de Piatră. Dar Ciun ie i-a spus: 

— Cu argint ai putut să-ți cumperi rangul, dar 
nu și inima mea. 

Auzind că afară cineva strigă dovleac de tăiat 
cu fierăstrăul, mai îmbunată, i-a spus lui Pao Iou: 

— Vreau să mănânc o felie de dovleac. Chea- 
mă-l pe negustor înăuntru, că vreau să aleg singură. 

De când fusese adusă aici, nu mâncase nimic, 
așa că, plin de bucurie, Pao lou auzind că vrea să 
mănânce a crezut că s-a îmbunat și a dat ordin să fie 
adus negustorul. Văzând cât a slăbit Li Peng, Ciun. 
Tie a început să lăcrimeze; Li Peng l-a recunoscut 
pe Pao lou și a văzut şi Omul de Piatră. Pao Iou nu 
şi-a mai recunoscut prietenul. Li Peng s-a apropiat , 
de Omul de Piatră şi arătând spre Pao Iou i-a atins 
umărul, iar acesta a început să-l lovească pe Pao 
Iou și l-a bătut până l-a omorât. 

Li Peng a luat-o pe Ciun Ţie și Omul de Piatră 
şi au plecat. Nimeni nu a avut curajul să-i 
urmărească, pentru că se temeau de Omul de Piatră. 
Unde-i arăta Li Peng, acolo lovea și dobora totul, 
chiar şi zidurile. Au ieșit din oraș. Au trecut podul 
și s-au întors acasă în liniște. În aceeași zi, au plecat 
să caute un loc unde să nu fie nici dregători, nici 
împărați. 


Bujorui de munte 


CE FLOARE ÎNFLOREȘTE în luna februari€, 
când suflă vântul pe muntele Ţin? Bujorul de munt 
înflorește pe muntele Ţin, în luna februarie, î, 
bătaia vântului. 

Acestea sunt versuri cântate adesea de păstorii 
de pe muntele Ţin. Bujorul de munte are o poveste 
foarte veche. Demult, tare demuit, la poalele 
muntelui Ţin se afla un sătuleţ în care trăiau trei 
copii. În luna februarie, când zădapa încă nu s-a 
topit pe munte, când vântul de miazănoapte mai 
suflă cu putere, iar iarba de-abia începe să 
încolțească, cei trei copii au urcat pe munte şi, 
cățărându-se de pe o creastă pe alta, au ajuns pe 
culmea cea mai înaltă, unde au întâlnit o fecioară 
frumoasă ca o zână. Fata era înconjurată de un cerc 
roșu strălucitor, așa cum poartă zânele. Într-o mână 
ținea un evantai din frunză de banan, iar în cealaltă 
o floare cu petale roșii ca focul. 

Cei trei copii s-au bucurat când au văzut zâna aşi 
cel mai mare a spus: ; 

— Zână surioară, dă-mi mie floarea roşie și o 
voi duce cumnatei mele, care-mi va face o pereche 

„de papuci trainici cum nu s-a mai văzut. 

Cel de-al doilea copil a spus: 

— Zână surioară, dă-mi mie floarea roșie și o 
roi duce cumnatei mele, care-mi va face-o pereche 
le papuci ușori ca fulgul. 

a Cel de-al treilea copil a spus: 

— Zână surioară, dă-mi mie floarea roșie și o 
voi duce cumnatei mele care-mi va face o pereche 
de papuci cu flori pe margine. 

Zâna le-a răspuns pe îndelete tuturor: 

— Care din voi îmi va povesti o întâmplare din 
care să se vadă cât de isteaţă este cumnata lui, acela 
va primi floarea. 

Cel mai mare dintre copii s-a repezit: 

— Cumnata mea e cea mai isteaţă. Dacă nu 
crezi, îţi voi povesti o întâmplare de-a ei. 

„La fel a spus și cel de-al doilea și cel de-al 
treilea copil. 

Dacă vreţi să știți care dintre cele trei cumnate 
trebuie să poarte floarea roși€, ascultați cu băgare 
de seamă întâmplările de mai jos. 


A început băiatul cel mare: 
— Într-o zi, fratele meu s-a dus pe munte să 
cosească iarbă și a întâlnit doi învăţăcei, care 

vorbeau și gesticulau cu aprindere: unul era 
îmbrăcat cu o mantie de brocart verde, iar celălalt 
cu o mantie de brocart roşu. Fratele meu era curios 
să știe ce discută ei așa de înfierbântaţi. S-a oprit și 
a auzit cum cel cu mantie verde zicea: A 

— Am acasă, frățioare, bani să-i întorci cu 
lopata, și orez de-mi putrezeşte în hambare. Cu 
toate astea sunt foc de supărat. Şi să vezi de ce: 
împărătesei i s-a urât să tot poarte haine de mătase 
şi i-a trecut prin gând să-și facă o rochie din 
aripioare de muscă. Împăratul a dat ordin să i se 
aducă o asemenea rochie și a căzut beleaua pe capul 
meu. Spune și tu, ce să mă fac? 

Cel cu mantia roșie i-a răspuns râzând: 

— Asta e ușor pentru că totuși muștele au 
aripioare. Ce să mă fac eu, că mi-a poruncit 
împăratul să-i fac o pufoaică vătuită cu cincizec de 
kilograme de puf de broască. Da' zi și tu, are 
broasca puf? Am acasă lăzi cu aur și argint, dar 
“nu-mi sunt de nici un folos. 

Frate-meu, auzind cum cei doi se întrec cu 
minciunile, a izbucnit în râs. Cei doi învăţăcei, 
auzindu-l, s-au supărat foc și au început să-l înjure: 
— Sărăntocule, nu meriţi să asculţi ce discutăm 
noi. ; 
34 


Dar nici frate-meu nu s-a lăsat mai prejos. Şi-a 
pus mâinile în șold și a zis: 

— Pe cine înjuraţi voi? 

Cei doi învăţăcei au răspuns într-un glas: 

— Pe tine, amărâtule de cosaș! 

Frate-meu a izbucnit: 

— Aşa, amărât cum mă credeţi, dar să știți că 
am acasă o cămilă de aur pe care o hrănesc cu iarbă 
proaspătă. p 

Auzindu-l, cei doi învățăcei s-au mirat şi au 
început să-l măgulească. Frate-meu s-a îmbunat de 
îndată și a izbucnit în râs. Învăţăceii nu l-au lăsat 
până nu le-a făgăduit să-i ducă să le arate cămila de 
aur. Frate-meu n-a avut încotro, i-a luat cu el și pe 
drum se tot gândea c-a scăpat nişte vorbe nesăbuite 
la supărare și acuma ce se va face, că acasă nu avea 
nici un măgar. De unde să aibă el o cămilă de aur? 
Din fericire, la jumătatea drumului au întâlnit-o pe 
cumnată-mea care urca muntele după rădăcini de 
leac, şi aceasta, mirată, a întrebat: 

— Unde duci oamenii aceștia? 

Luând-o înaintea fratelui meu, învățăceii au 
răspuns: 

— Ne ducem la voi acasă să vedem cămila de 
aur! 

Uitându-se la frate-meu, cumnată-mea a 
înţeles, apoi, râzând, a spus: 

— Ce păcat, bunica lui tocmai a încălecas pe 
cămilă și a plecat să facă o vizită în satul vecin. 

Învăţăceii n-au mai zis nimic şi au plecat. 

Zâna a ascultat până la sfârșit și l-a lăudat: 

— Într-adevăr, cumnată-ta e o femeie 
deşteaptă. 

Dar n-a apucat să termine bine, că cel de-al 
doilea copil a început să povestească» 


— Fratelui meu îi place foarte mult să pianteze 
pomi și așa a sădit o adevărată livadă în faţa casei: 
cireși, pruni, peri ce fac pere galbene ca aurul, 
meri, viţă de vie. În fiecare an, fructele leagă rod 
de se îndoaie crengile. Într-o zi, frate-meu a cules 
struguri și s-a dus la târg să-i vândă. După ce i-a 
vândut, l-a întâlnit pe Uang Mincinosul, care i-a 
spus: 
~-  — Te prinzi cu mine? 

— Ce punem la bătaie? a întrebat frate-meu. 

„Uang Mincinosul i-a răspuns: 

— Tu, livada, iar eu, cele șaizeci de pogoane 
de pământ roditor. Dacă pierzi, îmi dai livada; dacă 
însă câștigi tu îți dau pământul. 

— Nu mă prind, a spus trate-meu. 

Râzând, Uang Mincinosul l-a stârnit: 

— Înseamnă că n-ai curaj. 

Auzind, frate-meu s-a aprins: 

— Mă prind numai în necazul tău. Pe ce ne 
prindem: pe putere sau pe iscusință? 

— Nici pe putere, nici pe iscusinţă. Uite cum 
facem: eu am să spun o întâmplare și, dacă te 
îndoiești, ai pierdut. Şi tu la fel. 

Frate-meu s-a gândit că n-o să se îndoiască de 
nimic din ce va spune Uang Mincinosul și așa s-a 
prins cu el. 

Uang Mincinosul a început: 

— [eri seară a bătut vântul așa de tare, că a 
mutat moara de piatră dintr-un capăt la celălalt al 
„ Satului, i vi 

Văzând că frate-meu nu spune nimic, Uang 
Mincinosul a continuat să înșire verzi și uscate, dar 
frate-meu parcă uitase de prinsoare. Vorbind de 
una, de alta, Uang Mincinosul a adus din nou vorba 
de vânt: 

— Azi noapte a bătut vântul din nou, Și a bătut 
așa de tare, că a dus fântâna din răsăritul satului în 
apusul satului. 

— Vorbeşti prostii! Oare poate să miște vântul 

fântâna? a răspuns frate-meu şi de-abia după aceea 
şi-a amintit de prinsoare. 

Uang Mincinosul l-a bătut pe umeri și a zis: 

— Băiete, ai pierdut, după masă vin să-mi dai 
livada. 

Frate-meu s-a întors acasă cu coșul gol și cum a 
intrat în casă, cum a căzut pe gânduri. Cumnată- 
mea l-a chemat la masă, dar el n-a venit. Dintr-o 
-singură privire, cumnată-mea și-a dat seama că s-a 
întâmplat ceva cu el şi a zis: 

— Soții nu trebuie să-și ascundă nimic unul 
altuia. Tu de ce te ascunzi de mine? 

Frate-meu a oftat din rărunchi, apoi i-a povestit 
în amănunţime cum a făcut prinsoare cu Uang 
Mincinosul, cum a pierdut și cum după-masă va 
veni acesta să-i ia livada. 

Cumnată-mea a început să râdă și i-a zis: 

— Şi pentru atâta lucru ești tu supărat şi nu 
mănânci? Ia şi mănâncă și te odihnește, iar când 
vine Uang Mincinosul, lasă-l pe mâna mea. 

Frate-meu a mâncat și s-a dus să se culce, dar 
gândul îi era numai la Uang Mincinosul. Cumnată- 
mea s-a așezat la poartă cu lucrul în mână. 

După puţin timp a venit Uang Mincinosul. Cum 
a intrat pe strada noastră, l-a strigat pe frate-meu. 

Atunci cumnată-mea a intrat în curte, a încuiat 
poarta și din curte i-a spus: 

— N-ai cum să-l găsești, fiindcă după ce a 
venit acasă s-a lovit de o muscă şi a murit. 

Uang Mincinosul s-a înfuriat și a spus: 

— Deschide îndată poarta să văd dacă e 
adevărat. Nu cred că o muscă poate omori un om. 

Auzindu-l frate-meu, a spus: 

— Ai pierdut, Uang Mincinosul. Nu trebuia să 
te îndoiești de cele auzite şi tu te-ai îndoit. 

Uang Mincinosul s-a înroşit până în vârful 
urechilor de necaz că s-a lăsat păcălit de o femeie, 
şi de teamă că frate-meu îi va cere cele șaizeci de 
pogoane, a șters-o în grabă. 

Auzind întâmplarea, zâna l-a lăudat: 

— Cumnata ta e, într-adevăr, şi ea o femeie 
deşteaptă... 

Dar n-a apucat să termine ce avea de spus, că al 
treilea băiat a început să povestească: 


— Eu am o cumnată și o soră. Într-o primăvară, 
cumnată-mea și soră-mea, care stăteau la poartă și 
croșetau, au auzit dintr-o dată, aşa, din văzduh, pe 
cineva zicând: | 

— Floare frumoasă de la poartă! Floare 

frumoasă de la poartă! 

Cumnată-mea s-a uitat în sus şi a Văzut un 
vultur, care s-a rotit de câteva ori în văzduh, apoi a 
zburat către munţi. După puţin timp, vulturul s-a 
înapoiat şi a spus din nou: 

— Cumnată harnică, de vrei sau nu vrei, eu 
trebuie să mă însor cu fecioara din casa voastră. 

Apoi a aruncat un fir roșu şi un inel de aur și a 
zburat. 

Soră-mea s-a speriat și a început să plângă, iar 
cumnată-mea a înţeles că acesta era un zgripțuroi. 
Cumnată-mea s-a gândit ce s-a gândit, apoi a căutat 
un petec de pânză și a făcut din el o punguţă, 
lăsându-i în fund o mică gaură, pe care a umplut-o 
cu boabe de grâu. Apoi i-a dat-o soră-mi s-o poarte 
cu ea, zicându-i: 

—— Surioară, în seara asta va veni să te peţească 
_Zgripțuroiul. Dacă te va pofti să te așezi în caretă, 
tu să spui că ameţești, dacă te va pofti în caleașcă, 
"să spui că te zdruncină. Să nu cumva să uiţi ce ţi-am 
spus! ` N 

Seara, a venit în curtea noastră o caretă 
minunat împodobită, din care a coborât un tânăr 
învăţat cu faţa albă, îmbrăcat cu o mantie roșie. 

Amintindu-şi de sfatul cumnată-mi, soră-mea, 

înecându-se de plâns, a spus: 

— Îmi vine ameţeală în caretă. 

Auzind-o zgripţuroiul, că el era, a bătut din 
palme și îndată a apărut o caleașcă împodobită. 

Soră-mea, plângând și mai tare, a spus: 

— Caleașca mă zdrunciră. 

Atunci zgripţuroiul a spus: 

— O să te duc în spate. 

Şi, deodată, în cap i-au crescut coarne, pe corp 
păr, iar ochii au început să-i strălucească întocmai 
ca nişte lampioane. A luat-o în spate pe soră-mea și 
ca o furtună a plecat cu ea. Și pe unde a trecut el nu 
a rămas nici o urmă, în afara boabelor care căzuseră 
una câte una din săculeţ. 

A bătut vântul de la răsărit şi de la apus și 
boabele s-au împrăștiat și s-au amestecat. Roua le-a 
muiat și ploaia le-a udat și boabele au încolţit și au 
început să crească. Cumnată-mea s-a luat după 
brazda de grâu și trecând peste văi și dealuri a ajuns 
în faţa unui zid de piatră. Din acest zid se făcea o 
peșteră care era astupată la gură de un bolovan. 
Cumnată-mea a zis cu voce tare: 

— Mergând pe drumul verde, am venit până în 
inima muntelui să-mi Caut cumnata. 

N-a terminat bine, că din peșteră a auzit vocea 

soră-mi spunându-i zgripţuroiului: 

— A venit cumnată-mea! Dă repede la o parte, 
bolovanul din gura peşterii! 

După puţin timp, bolovanul s-a mișcat și în faţa 
ei a apărut zgripţuroiul. Făcându-și curaj, cumnată- 
mea a intrat în peşteră. Văzând-o pe cumnată-mea, 
soră-mea a început să plângă. Cumnată-mea a 
cercetat cu privirea peştera și a dat cu ochii de un 
borcan mare cu miere. Atunci și-a făcut, pe loc, un 
plan, și i-a zis soră-mi: 

— Surioară, de ce plângi? Văd că nu-ţi lipsește 
nimic: orez ai, făină ai, borcanul ăsta e plin cu 
miere. 

Zeripţuroiul, plin de sine, a început să râdă: 

— Aşa e! N-are de ce să-i pară rău că s-a 
măritat cu mine. 

Cumnată-mea i-a luat vorba din gură: j 

— Am auzit că ai puteri foarte mari. Nu vrei 
să-mi arăţi și mie ce poți? 

Zgripţuroiul s-a umflat şi mai mult în pene și pe 
loc s-a învoit. S-a mișcat o dată și s-a prefăcut 
într-un tigru fioros. Tigrul și-a mişcat capul și s-a 
prefăcut într-un leu ameninţător. Cât ai clipi din 
ochi, leul s-a prefăcut într-un șarpe gros cât un 
butoi; avea capul în peșteră și coada, lungă de vreo 

treizeci de metri, îi ieșea afară. Văzând aceasta, 
cumnată-mea a spus: 

— Cumnate, văd că poţi să te prefaci numai în 
animale mari. N-ai putea să te prefaci într-o muscă, 
şi să intri în borcan să mănânci miere? 

Nici n-a terminat bine de spus, că şarpele s-a 
prefăcut într-o muscă verde care, bâzâind, a intrat 
în borcanul cu miere. Cumnată-mea s-a repezit și a 
pus capacul la borcan. Musca a început să se zbată 
în miere, dar n-a mai putut ieși. 

Cumnată-mea a spus: 

— Zgripţuroiule, zgripţuroiule, asta e pedeapsa 
ce ţi-am pregătit-o. 

Apoi a luat-o pe soră-mea de mână și s-au 
întors acasă. 

Auzind și ultima poveste, zâna s-a bucurat și a 
spus: 

— Pe muntele Ţin sunt multe femei deştepte. E 
luna februarie și trebuie să înflorească florile. 
„Apoi şi-a mişcat evantaiul și tot muntele s-a 
înroșit de atâtea flori care străluceau de-ţi luau 
ochii. Cei trei copii s-au minunat văzând atâtea flori 
și pe crengile uscate, și-n crăpăturile stâncilor, și-n 
pădurea de brazi, peste tot erau numai flori roșii și 
proaspete. Și-a cules fiecare câte un buchet și au 

plecat bucuroși acasă. 
Începând de atunci, în fiecare an, în luna 
februarie, când zăpada încă nu s-a topit şi copacii 
încă n-au înmugurit, pe muntele Ţin florile 
înfloresc, colorând cu roșeaţa lor stâncile şi apa din 
izvoare. Localnicii au numit aceste flori „bujori de 
munte“, i 


Unchiaşul cu toba de aramă 


ODATĂ, în satul numit San Dziao trăia un 
unchiaș cu o barbă albă. El n-avea soție şi nici 
copii, locuia singur cuc într-o colibă și-și agonisea 
traiul împletind papuci din paie de orez. Bunicul lui 
luase parte la război și de la el i-a rămas o tobă 
mare de aramă. Când avea timp liber, unchiașul, 
acompaniindu-se la tobă, cânta cântece și apoi 
începea să povestească. Cântecele erau foarte 
frumoase, poveștile erau foarte atrăgătoare și toată 
` lumea dorea să le audă. Cum se auzea toba, copiii, 
tinerii şi chiar vârstnicii se strângeau roată în jurul 

unchiașului, ca să-i asculte poveștile. Toţi din sat îl 
porecliseră „unchiașul cu toba de aramă“. 

La intrarea în satul San Dziao era un pârâu. 
Deși nu prea mare, totuși apa curgea vijelios şi 
oamenii îl treceau cu greutate. O dată cu sosirea 
primăverii, apele s-au revărsat şi drumul spre sat sta 
închis. 

Într-o zi, unchiașul cu toba de aramă se plimba 
pe malul pârâului și văzu o femeie cu un copil 
trecând pârâul. Deodată, alunecându-i piciorul, 
femeia căzu cu copilul în apă. Copilul se ţinea de 
gâtul mamei și plângea. Zadarnic se luptau cu apa, 
căci un val mare îi dete la fund. Moșul sări în grabă 
în apă, ca să-i scape, dar apa fiind foarte repede şi 
“adâncă, n-a putut să-i mai găsească. Ud leaorcă, 
unchiașul ieși la mal și se adresă furios pârâului: 

— Pârâule, ești un mare ticălos!- Voi construi 
un pod și toți vor trece peste tine! 

Unchiașul se gândi: „Bătrân, sleit de puteri, 
fără bani, cum aș putea să construiesc un pod?“ 

Târându-și picioarele, s-a întors acasă, și-a 
schimbat hainele ude, s-a așezat pe marginea 
patului, gândindu-se în fel și chip cum să facă să 
construiască podul. 

La miezul nopţii i-a venit un gând: „Toată 

lumea ascultă cu plăcere când bat toba și când 
povestesc. Oare n-aş putea așa să câștig bani și să 
construiesc podul?“ 

Unchiașul chiar în noaptea aceea a făcut câteva 
cutii de lemn, care n-aveau decât o deschizătură, 
“pentru bani. A doua zi de dimineaţă a luat toba de 
aramă și cutiile de lemn și le-a așezat la rădăcina 
unui copac de scorţişoară, de lângă locuinţa sa. El a 
zis sătenilor: „Dacă voi vreţi să mai auziţi povești, 
vă rog să bateţi din tobă; cum voi auzi toba, am să 
ies din casă și am să vă povestesc. Însă cei care vor 
să mă asculte trebuie să arunce câţiva bani de aramă 
în cutie. Eu am să pun banii deoparte, pentru podul 
de piatră, pe care am să-l construiesc peste pârâul 
din gura satului“. Apoi a început să cânte. 

Sătenii ascultau mereu cu plăcere poveștile și 
cântecele unchiașului, și doreau din inimă un pod 
de piatră peste pârâu. Aveau încredere în bătrân și 
de aceea toţi se învoiră. 

Oamenii din sat și din satele învecinate lucrau 
ziua la câmp, iar unchiașul cu toba de aramă 
împletea papuci. De cum se însera însă, toba se 
auzea: „Bum, bum, bum!“ 

Unchiașul ieșea din casă, se așeza pe banca de 
piatră de lângă pom, își trecea mâna prin barbă, își 

rotea privirea asupra celor din jurul lui, copii, 
tineri, vârstnici, tușea o dată, bătea din tobă, cânta 
două cântece și pe urmă începea să povestească. 
Unchiașul a depănat multe poveşti frumoase. El le-a 
spus povestea lui lană: acesta a semănat un 
dovleac, urcându-se apoi pe vrejurile dovleacului, a 
ajuns în vârful muntelui Napo și a omorât tigrul cu 
aripi. A spus povestea fluviului Tonia, despre o fată 
care, fiind bună la suflet, a făcut din rășină de brad 
și din nămol niște copii, care, cum vin inundaţiile, 
duc în spate mamele. A spus povestea unui tablou 
țesut din mătase; despre o mamă care a ţesut un 
tablou frumos de mătase și care tablou s-a pierdut, 
iar cel mai mic dintre fiii ei s-a dus la zeițele de pe 
Muntele Soarelui, de unde l-a luat înapoi. Fiul ei 
's-a căsătorit cu o zeiţă și s-au așezat într-un sat 
frumos. El a povestit despre băiatul Jun Lan și fata 
Hun Gu. Jun Lan a găsit un tablou cu flori și s-a 
căsătorit cu Hun Gu. 

Ah! Unchiașul a spus zeci și sute de povești 
minunate. Oamenii erau numai ochi și urechi, iar 
copiii stăteau cu gura căscată. Un cârd de coţofene 
încremeniseră în copacul de scorţişoară, nemișcate, 
ascultând cu capul plecat, până când le-au amorţit 
picioarele. Vântul s-a oprit sub frunzele copacului 

de scorţişoară, atent, nemișcat. Stelele de pe cer 
ascultau clipind, dorind să coboare. Zeiţele din lună 
trăgeau cu urechea la poarta palatului, zâmbind și 
ele și voind să coboare. 

În fiecare seară, toba bătea fără încetare, 
unchiașul povestea fără încetare şi toţi veneau să-l 
asculte de aproape și de departe. Zece ani a povestit 
şi o sută de lăzi a umplut cu bani de aramă. Atunci 
unchiașui chemă lucrători să-i făurească podul, iar 
el zi şi noapte lucra alături de ei. 

Păru-i și barba-i albă se îmbâcsiseră şi se 
încâlciseră de praf și de năduf. 

O rudă de-a unchiașului a trecut pe lângă pârâu 
și, văzându-l atât de obosit, i-a zis: | 

— Unchiașule, ai împlinit optzeci de ani. Cât ai 
să mai trăieşti? Pentru ce te prăpădești cu firea? 

Bătrânul, trecându-și mâna prin barbă ridică 
atunci capul, privi apa care 'curgea vijelios și, 
zâmbind, a grăit: 

— Pentru ce muncesc? Pentru urmași, de bună 
seamă, și nu sunt obosit deloc, sunt în puteri și 
pentru ei fac totul. Un om care trăiește numai pentru 
el n-are pentru ce trăi. 

Rubedenia, primind răspunsul, s-a înroșit și a 
plecat.. Pentru dig și pentru pod trebuia ciment. 

Pentru ciment trebuia amestecat nisipul cu varul. 
Însă în acest pârâu mu erau decât pietre cât wul de 
e eter ri ara rola eur Ce să 

Îmur-o zii veniză coșolienele de peste sări și păr, 
fiecare purtând în cioc fire de nisip pe care le 
presărară pe malul pârâului. Ele se duceau şi veneau 
şi în sourt timp au ridicat un munte de misip. 

Într-o seară, stelele de pe cer şi-au scuturat 
praful alb de pe ele, care s-a asternut pe malul 
pârâului şi, cât ai clipi din ochi, s-a înălțat un 
munte de var. Acum aveau cimentul, trebuia 
construit podul. Era o arşiţă nemaipomenită. 
trăgeau sufletul de oboseală. Deodată a început să 
bată vântul, oamenii s-au răcorit şi au început să 
lucreze cu puteri înzecite. 

Podul era aproape gata, dar lipsea piatra de 
mijloc, care făcea legătura între cele două părți ale 
podului. Au încercat multe pietre și mici una mu se 
potrivea, iar podul rămânea neterminat. |ucrătorii, 
mâhniți, îşi lăsau bărbile în piept. 

Unchiașul era atât de neliniștit, încât îi sălta 
barba. Într-o seară, când luna se mişca pe cer, 


zeițele din lună au văzut că podului îi lipsea piatra 
de legătură și atunci au aruncat în grabă piatra cea 
mare de jad, care a căzut drept în mijlocul podului 
şi se potrivea de minune. 

Unchiașul cu toba de aramă stătea la capătul 
podului, privea oamenii care treceau încoace şi 
încolo și, mângâindu-și barba, râdea în hohote de 
fericire. 

S-a întâmplat însă şi o nenorocire. Când să 
sfârșească podul, unchiașul a fost lovit de o piatră 
la, picior. Atunci era atât de încălzit cu treaba, încât 
n-a prea luat în seamă. După terminarea podului, 
piciorul unchiașului se umflă. Şi, cu tot ajutorul 
dat, curând bătrânul căzu la pat. Zăcea şi nu mai 
putea să povestească. 

Acum, sub copacul de scorţişoară nu se mai 
auzeau toba şi nici poveştile unchiașului. 

Coţofenele zburau în jurul copacului de 
scorţişoară, iar vântul sufla prin frunze, oftând 
uşor. Stelele de pe cer sclipeau la fel ca ochii 
înlăcrimaţi. Zeiţele de pe lună av zau faţa plânsă. 

În seara zilei de 15 august -— sărbătoarea lunii 
— un grup de coţofene au intrat în casa unchiașului 
şi l-au luat cu tobă cu tot în lună. 

Vântul a dus copacul de scorţişoară din faţa 

casei unchiașului tocmai în lună. Unchiașul, ajuns 
la palatul lunii, unde înghiţi leacuri pisate de 
ierburi, bău apă vie de izvor, adusă de zeițe, şi rana 


- de la picior i se vindecă repede. 


În lună, unchiașul plin de viață și de voie bună 


| stătea la rădăcina copacului de scorţişoară, bătea iar 


toba și spunea povești frumoase. 
O mulţime de zeițe îl înconjurau și ascultau 
încremenite poveştile unchiașului cu toba de aramă. 


Tabloul fermecat 


DEMULT, la poalele munţilor, locuia o femeie 
săracă împreună cu copilul ei. Ea era tare 
îndemânatică la ţesut mătasea. Ţesea foarte frumos 


- tablouri de mătase. Florile, animalele, toate parcă 


erau vii. Dar, într-o zi, copilul a găsit un desen 


" colorat, înfățișând o casă mare, cu o grădină cu 


flori, o câmpie verde, o livadă, o grădină de 
zarzavat și un bazin cu peşti. Femeia se uita la 


desen şi cu cât se uita mai mult, cu atât era cuprinsă 


Si 


de dorimţa de a avea şi ea o casă la fel. Dar era 
foarte săracă, încât de-abia renşea să se hrănească 
pe ea şi copilul ei cu banii pe care-i câştiga din 
` vânzarea tablourilor. Atunci a hotărât să țeasă un 
tablou după desen. 

Şi aşa, zi de zi, lună de lună, ca a început să 
ţeasă tabloul. Ţesea şi ziua şi noaptea. 

Seara lucra la lumina răşinii de brad, care făcea 
mult fum, şi de aceta ochii ei s-au înroșit și au 
început să o doară. După un an, lacrimile picura 
dim ochii ei pe mătase şi, unde cădeau, izvorau 
pârâiaşe limpezi, bazine rotunde cu peştișori aurii! 
După doi ani a început să-i picure sânge pe mătase, 
şi acolo unde cădeau picăturile de sânge. răsărea un 
soare aprins și flori vii. 

- Abia după trei ani a terminat de țesut și tabloul 
era nespus de frumos. 

Casa era acoperită cu țiglă albastră, zidurile 
erau verzi, stâlpii roșii, poarta galbenă. În faţa 
casei era o grădină mare cu flori, iar în grădină, um 
bazin cu pești de aur care înotau. În stânga casei 
era o livadă cu pomi roditori, îmcărcaţi cu fructe 

roşii şi galbene. Printre pomi zburau tot felul de 
i. În dreapta casei era o grădină plină de 
verdețuri şi pepeni galbeni. În spatele casei se 

așternea © pajiște unde erau grajduri pentru vaci, 

staului pentru oi şi cotețul păsărilor. Vacile și; oile 

păşteau iarba, păsările ciuguleau tot felul de 
Dra 


Nu prea departe de casă, la poalele muntelui, 
se întindea um câmp mare cu porumib, orez și grâu, 
iar apa limpede și zglobie a unui râu trecea pe lângă 
casă; soarele era și el pe cer și privea. 

Deodată însă s-a stârnit un vânt puternic. 
Tabloul a: fost smuls din casă și purtat în cer spre 
răsărit. Într-o clipă a dispărut. Femeia s-a prăbușit 
în faţa uşii. Fiul ei a culcat-o în pat. Dar ca se 
îmbolnăvea dim zi în zi și mai rău, și plângea. 

Atunci fiul ei i-a spus: 

— Mă duc să-ți aduc tabloul de mătase. 

Apoi şi-a încălțat pantofii de paie și a plecat 
spre răsărit. După două săptămâni a ajuns ia Cheia 
Muntelui Mare. Era acolo o casă de piatră, iar îm 
dreapta casei, pe o pajiște cu căpşuni, um call mare, 
tot de piatră, care ţinea gura: deschisă, de parcă ar fi 


vrut să mănânce căpșuni. Im fața casei stătea o 
bătrână cu părul alb, care l-a întrebat: 

— Copile, unde te duci? 

Băiatul i-a spus: 


— Mă duc să-i aduc mamei tabloul la care a 

țesut trei ani și pe care vântul l-a luat și l-a dus spre 
răsărit. 

Atunci bătrâna l-a lămurit: 

— Tabloul l-au luat zânele de pe Muntele 
Soarelui, ca model, să țeasă și ele unul la fel. Nu-i 
ușor să ajungi la ele. În primul rând trebuie să-ţi 
scoţi doi dinţi, să-i pui în gura calului de piatră; el 
va învia, va putea mânca atunci căpşuni, și după 
aceea îl vei încăleca. Cu el vei trece peste Muntele 
de Foc. Tu va trebui să scrâșnești din dinţi, să rabzi 
durerea şi să nu ţipi. Dacă vei ţipa, vei fi ars. După 
aceea vei ajunge la mare, unde valurile sunt foarte 
puternice, ele vor izbi în tine cu bucăți mari de 
gheaţă, tu însă va trebui să strângi din dinţi, să nu 
tremuri. Dacă nu, valurile te vor arunca în fundul 
mării. Abia după aceea vei ajunge la Muntele 
Soarelui și vei cere zânelor să-ţi înapoieze tabloul. 

Băiatul a ascultat-o, s-a gândit la mama lui 
bolnavă și i-a spus: 

— Eu trebuie să iau înapoi tabloul. 

Şi-a scos doi dinţi, i-a pus în gura calului de 
piatră. Calul s-a mișcat, a mâncat căpşuni, apoi 
băiatul l-a încălecat și s-a prins de coama lui. Calul 
a nechezat lung și a luat-o la goană spre răsărit. 

După trei zile și trei nopţi de goană au ajuns la 

Muntele de Foc. Flăcările i-au învăluit și peste tot 
dogorea ca jarul. Dar băiatul scrâşnea din dinți și 
răbda. 

După o jumătate de zi au trecut, dar îi aștepta 
marea. ÎI loveau valurile mari și bucăţi de gheaţă, 
dar băiatul scrâșnea din dinţi și răbda. 

După altă jumătate de zi, au ajuns la poalele 
Muntelui Soarelui, iar în vârful lui se vedea castelul 
zânelor. Calul s-a înălţat și într-o clipă au fost în 
faţa castelului. Băiatul a coborât de pe cal, a intrat 
în castel, unde a văzut multe zâne frumoase stând 
în cerc şi țesând după tabloul mamei lui, care era 
așezat la mijloc. 

Când l-au văzut, zânele s-au speriat. 

Băiatul le-a spus însă pentru ce a venit. 

O zână i-a spus: 

— Noi vom termina astăzi de ţesut. Mâine 
dimineaţă ţi-l vom da. Te rugăm să aștepți o noapte 
„aici. | 

Băiatul s-a învoit și, cum era foarte obosit, a 
adormit. 

Noaptea, zânele au agăţat în mijlocul sălii o 
perlă, sala s-a umplut de lumină și ele continuau să 
țeasă. 

Dar iată că o zână mai îndemânatică, îmbrăcată 

în roșu, a terminat prima de țesut. A comparat 
tabloul ei cu cel țesut de mama băiatului, şi a văzut 
că tabloul! acela era mai frumos. decât cel țesut de 
ea. Atunci ce şi-a zis? „Ce bine ar fi dacă aș fii și ew 
în acest tablou!“ Cum celelalte: zâne țeseau., a luat 
fire de mătase și şi-a țesut portretul pe tablou. 

Dimimeaţa, când s-a trezit, băiatul a luat 
tabloul, l-a pus la piept sub haină, a încălecat iarăși 
câlul și au luat-o la goană. Au trecut iar peste marea 
nemărginită, peste Muntele de Foc și au ajuns; la 
Cheia Muntetui Mare. 

Când l-a văzut, bătrâna i-a spus: 

— Copiliule, descalecă! 

Apoi a scos dinții dim gura calului, i-a pus 
înapoi în gura băiatului, i-a dat o pereche de pantofii 
de antilopă și i-a spus iar: 

— Te du repede acasă! Mama ta e pe moarte! 

Băiatul a încălțat pantofii şi într-o clipă a ajuns 

A mers în faţa patului mamei și a strigat-o: 

— Mamă! 

Apoi a scos tabloul de la piept. Cum l-a văzut, 

— Băiatul mew, e întuneric aici, să mergem 

afară la soare să-l privim! 

Au ieșit afară, mama și fil, și aw întins tabloul 
sic ali 

Deodată, s-a: stârnit un vâni parfummat şi înnitr-o 
clipă tabloul se mării, întinzându-se pe kilometri de 
câmpie şi prinse viață. Coliba mu mai era, se vedea 
um palat, grădina, livada, toate așa cum fuseseră 
tesute îm tablou. 

Dar deodată băiatul şi mama au văzut lâmgă 
bazinul cu peștii o fată îmbrăcată în roșu, care 
privea florile. 

Au întrebat-o cine este.. 

Fata le-a spus că e zână, și fiimdcă și-a țesut 
portretul) pe tablou: a fost adusă acolo.: 

Mama băiatului a invitat-o pe fată în palat, să 
locuiască cu ei. 

Mai târziu, zâna s-a căsătorii! cu băiatul și toți 
trei au dus acolo o viaţă fericită. 


Bivolul istet 


UN ȚĂRAN trăgea de funie bivolul, mergând 
să-şi are pământul cu plugul. Dar ogorul lui era plin 
de apă, de noroi, încât îi ajungea bivolului până la 
burtă și bietul animal înota sleit. 

A trecut o jumătate de zi și au reuşit să lucreze 
abia o palmă de pământ. Atunci țăranul, supărat și 
furios, cu sudoarea șiroind pe faţă și pe tot corpul, 
a ridicat bâta să lovească bivolul şi, mânios, îl 
ocăra: 

— Neputincios ce ești, îţi trebuie jumătate de zi 
ca să ridici o copită! N-ai văzut ce repede aleargă şi 
ce puternic e tigrul? De ce nu iei exemplul lui? 

Atât de mult l-a ocărât şi l-a lovit pe bietul 
bivol, încât acesta nu a mai putut să tacă și i-a 
răspuns; 

— Câtă putere are un tigru? Eu sunt mult mai 
capabil decât el! 

Țăranul nu l-a luat în seamă şi a continuat să-l 
ocărască. Bivolul, supărat, a zis: 

— Nu înţeleg de ce mă dispreţuiești și ile ce te 
porți astfel cu mine? Hai să mergem la tigru și să 
mă întrec cu el. 

A doua zi, dis-de-dimineaţă, țăranul s-a dus cu 
bivolul la peștera tigrului. Simţind miros de bivol, 
tigrul a ieşit dintr-un salt afară, rânjindu-și fioros 
colții, dorind să facă o masă copioasă din bietul 
bivol. Dar bivolul îşi mişca, liniștit, coarnele mari, 
puternice și îndoite ca o seceră, spunându-i: 

— Tigrule, tigrule, am venit să te anunţ că vom 
lupta pe viaţă și pe moarte, și să știi că dinţii tăi 
sunt prea tociţi ca să se înfigă în pielea mea groasă. 
Du-te să-ţi ascuţi trei zile dinţii și eu mă voi duce 
să-mi ascut coarnele trei zile şi apoi ne vom lupta. 

Tigrul a scos un răcnet puternic şi s-a întors în 
peșteră. Şi timp de trei zile și-a ascuţit dinţii, care 
ajunseseră să taie ca niște cuțite. Dar bivolul doar o 
zi şi-a ascuţit coarnele, iar două zile a adunat paie şi 
fân, cu care și-a învelit trupul în câteva straturi. > 
Apoi s-a dus la ogorul stăpânului, s-a rostogolit în 
noroi şi s-a făcut negru și lucios, că nu se mai 
deosebeau paiele cu care se învelise. 

A venit ziua de luptă și întâlnirea cu tigrul la 
locul stabilit. Văzând atâta noroi pe bivol, tigrul l-a 
întrebat: 

— Unde ai căzut, de te-ai murdărit în aşa hal? 

Bivolul i-a răspuns: 

— În toiul verii, cine suportă căldurile astea 


59 


N 


mari? În fiecare zii mă duc să fac baie îm mlaștină. 
Aşa e obiceiul meu și toată lumea știe. 

Tigrul a holbat ochii, l-a cercetat câteva clipe şi - 
au ii s-a părut nimic suspect, doar că bivolul arăta 
mai gras decât acum trei zile. Îşi spunea bucuros în 
sinea lui: „Ce bime, eu voii fi mai iute, îl voi învinge 
“Şi voi avea o masă bogată”. 

— Tigle, tigrule, porcii și oile poţi să le 
mănânci, dar mie mu: poți să-mi atingi micii wm fir de 

Dar tigrul îi răspunse încrezuti: 

— Şi acum trei zile, cu dinţii tociți, şi tot 
puteam să te mănânc, dar acum, când arm dinții mai 
ascuțiți, crezi că mu pot? 

— Bime, zici că ești puternic, spuse bivoluil, 
întâi eu stau jos, și îţi dau voie să mă muști de trei 
„Ori. Dacă îmsă mu mă vei omori, atunci am eu 

dreptul să te împung de trei ori cu coarnele. 

Tigrul a răcnit şi a încuviințati. Dintr-un salt, cu 
lacercă să muște de trei ori. Cu fiecare mușcătură, 
i-as st age de TE ap i 
tigrul credea că bivolul a munit.. 

Dar cum tigrul m-a mușcat din carnea bivolului.. 
ci doar dim paiele şi noroiul de deasupra, mu l-a 
LA] 


rănit deloc. După oele trei mușcături, biwolul a Sănit 
în picioare şi dim răsputeri l-a rănit pe tigru în ibuurttă; 
a doua lovitură i-a frânt şira spinării. îar a treia i-a 
adus moartea. 

Toate fură văzute de stăpân, şi în sinea fui 
acesta tămda curajul şi înţelepciunea bivolului. De 
atunci ţăranul l-a prețuit și iubit, mu- mai certa și 
nu-i mai spunea animal neputincios. Deşi bivoli me 
este atât de iute ca un cerb sau un cal, el este fine 
folositor oamenilor, iar ei, la rândul lor, îl. 


Aupan şi San-lu 


A ROST ODATĂ o fată pe nume Aupan şi um 
băiat pe care-l chema San-lu. Ei trăiau într-o 
Ampan era zveltă şi gingașă ca floarea de bambus, 
iar San-lu era foarte harnic, asemeni ciocănitoareii. 

Într-o primăvară caldă s-au îndrăgostit umul de 
altul, dar tatăl lui Aupan mu era deloc mulțumit de 

si 


alegerea fetei. Când San-lu a hotărât să o ia de 
nevastă pe Aupan şi a trimis peţitori la tatăl fetei, 
acesta s-a împotrivit, nevrând ca fata lui să se 
mărite cu un flăcău sărac lipit pământului. 

- Atunci San-lu s-a dus și a rugat pe un bătrân 
din tribul său să-l înduplece pe tatăl lui Aupan. 
Bătrânul i-a grăit acestuia: 
© — Dă- fata de nevastă lui San-lu, că e băiat 
bun. 

Dar tatăl s-a împotrivit, spunând: 

— Cine vrea să-și dea fata unui orfan? 

Băiatul, văzând că totul e în zadar şi nu mai are 
nici O speranţă, într-o zi, pe ascuns, s-a spânzurat. 

Când a auzit Aupan că San-lu a murit, a fugit la 
cabana acestuia și s-a omorât și ea. Tatăl fetei, 
auzind vestea, a socotit acest lucru smintit și a 
hotărât sâ-i îngroape pe unul pe muntele de răsărit, 
iar pe celălalt, pe muntele din apus. 

N-a trecut mult și din amândouă mormintele a 
crescut câte o tufă de bambus. Bambusul de la 
soare-răsare creștea spre cel dinspre soare-apune, și 
invers, şi, cu timpul, încetul cu încetul, s-au 
întâlnit. 

Când a văzut tatăl fetei acest lucru, a luat un 
topor și a tăiat bambusul de pe mormântul lui 

Aupan, a alergat şi a tăiat și bambusul de pe 
mormântul lui San-lu. Apoi a dat foc şi a ars 
bambuşii. 

Din flăcări au zburat două scântei mici spre cer, 
și s-au aprins două stele lucitoare. De atunci 
oamenii numesc pe una din stele Aupan și pe alta 
San-lu, iar tinerii care se iubesc se plimbă și cântă 
privind cele două stele. 


Cântecul de dragoste. 


FRUMOASE SUNT CÂNTECELE de dragoste 
ale populaţiei miao... Cine însă a dat viaţă 
cântecelor acestora de dragoste? 

Cu mulţi ani în urmă trăia, într-un sat, o 
văduvă bătrână şi săracă. Nu avea nici un sprijin în 
afară de feciorul ei, care se numea Sian Vin, pe 
care bătrâna dorea să-l facă om. Aceasta era grija 
ei de căpetenie. De mic îl crescuse văduva cu 
chin, nu rareori cu lacrimi şi cu străduințe până la 
sânge. Dar nu în zadar. Sian Vin se făcuse un 

flăcău voinic şi cinstit. Nu era zi în Care ttânănul să 
mu se ducă în munţi după mogoz!, pe care apoi îl 
dădea altor oameni. în schimbul umei bucăţi de 
hrană sau al unui pumn de orez ou care îşi hrănea 
mama. 

Şi în dnumeţiile sale pe potecile munților, şi 
prin văile adânci şi prăpăstioase, uneori acoperite 
Chiar cu arbori gârboviţi sau cu lăstari, Sian Vin 
vuietul vântului. murmurul izvoarelor sau wrietal 
fiarelor sălbatice. Oricine îmţelepe că mu toate aceste 
sunete îi mângâiau urechea; că unele erau plăcute şi 
alimtătoare, iar altele, imspăimântătoare. Sian Vin a 
aţimtiit urechea cu mare Îmare-aminte la cântecele 
frumoase ale maturi, ocolindu-le pe cele urâte. Dar 
mu pumai că le asculta, ci încerca să le îmveţe, să le 
rostească intocmai. Nu era ușor defel, dar mè“ mu a 
fiost fără putință. i 

Curând-omând a început să câmte şi e] precum 
vieţuiitoarele, vânturile și apele munţilor. De atunci, 
cântecele îl însoțeau ca niște prieteni nedespărțiți în 
căutarea rogozului pentru foc. Şi din zi în zi, Sian 


"Rogoz — gen de plante erbacee cu tulpina în trei muchii, 


ou frunzele lungi şi cu flori grupate în spice (n. rod). 

Vin cânta tot mai frumos, tot mai puternic şi tot mai 
mult. 

De- la o vreme, oamenii din jur auziră cântecele 
flăcăului şi le ascultară cu bucurie, clipe în șir. Se 
întâmplă ca aceleaşi cântece mişcătoare în 
frumuseţe să-și taie drum și spre inima unei fete de 
boier. Dar tristă era soarta fetei; ea asculta cântecele 
din camera ei unde fusese închisă cu lacăte peste 
lacăte. Între pereţii odăii, biata fată se chinuia 
cosând tot timpul, țesând și brodând. Când auzea de 
departe și stins cântecele atât de frumoase, viaţa ei i 
se părea chinuitoare fără de margini și înăbușitoare. 
Ca o pasăre în colivie se zbătea sărmana fată. lar 
cântecele, ca vulturul cel sprinten, pătrundeau prin 
ziduri și uși, ajungând la fata care cosea, țesea și 
“broda. 

Şi fata le dădea voie să intre în casă ca să st 
mângâie cu ele. Uneori melodiile, curate ca apa 
râului răcoros, îi aduceau jale; alteori, aprinse ca 
jăratecul, îi aprindeau inima. lar acolo, în inimă, 
ardea și dragostea fetei pentru cel care le cânta. 
Cine era acela însă? se întreba fata de după zidurile 
şi ușile grele. Nu putea să-l vadă la chip pe Sian 
Vin... 

Și, într-o zi, cântecele se auziră mai aproape ca 

niciodată. Oare visa fata? Oare pentru ce le dorea 
atât de mult? Nu era vis, cântecele erau aproape, 
aproape... Chiar în curtea tatălui ei, de acolo 
veneau. Boierul îl chemase pe Sian Vin să-i cânte. 
Şi flăcăul sosise pe prispa casei. 

„Auzindu-i cântecul atât de frumos, fata ieși 
înitr-o încăpere de unde putea să privească spre 
prispă. Dorea cu orice chip să-l vadă. Dar în clipa 
când fata apăru, tocmai atunci boierul asculta cu, 
înmărmurire cântecul flăcăului Sian Vin, atunci și 
Chiar atunci, melodia se frânse; tânărul amuţi ca de 
o minune. Faţa îi ardea ca focul, ochii i se 
aprindeau de emoție. O văzuse pe fată... O văzuse 
pe fata care stătea încuiată și glasul său se frânse ca 
şi al unei păsări măiestre care presimte primejdia. 
Se uitară şi se uitară unul la altul și nu mai 
aonteneau. Parcă aveau să-şi spună o poveste “ără 
sfârşit. O poveste frumoasă şi caldă ca privirea lor, 
ca soarele și ca luna, și dulce ca șopotul pâtâiașelor. 

Când boierul văzu de ce se oprise Sian Vin din 
cântec, pricepu că în ochii tinerilor se țese o taină și 
îndată o trimise pe fată în odaia ei, iar pe băiat îl 
alungă din casă. Astfel, abia se văzură, că se și 
despărţiră pentru totdeauna. 

De atunci înainte, săraca fată împletea și cosea 

în singurătatea camerei ei, alegea cusături cu 
lacrimi, iar băiatul colinda munţii, colinda și se 
însoțea numai de cântecele de jale, cânta cu alean 
dragostea lui. Zilele se scurgeau și tinerii nu s-au 
mai văzut la chip. De aceea flăcăul o rugă pe mama 
lui să meargă la boier și să-i mărturisească dorul lui 
pentru fata închisă în odaie. Mama știa bine că ceea 
ce o rugase fiul ei era ca și când ar fi trimis-o să 
scoată apă din piatră seacă; dar în dragostea ei de 
mamă și mai ales când îl văzu pe Sian Vin că 
slăbește de la o zi la alta, își luă inima în dinţi și se 
duse la boier. Auzindu-i jalea, boierul fără suflet a 
scos-o în brânci pe poartă pe biata bătrână. Întoarsă 
acasă, mama povesti feciorului cele întâmplate, cu 
ochii șiroind de lacrimi, rugându-l să nu se mai 
gândească la fata boierului... 

Şi cum Sian Vin își iubea mama ca pe ceva 


„sfânt, nu a ieșit din vorba ei, a încetat să mai cânte 


cântecel& lui de dragoste. Dar inima care nu cântă 
începe, să se umple de amarul tăcerii. Şi se umplu 
cât se umplu, până ce Sian Vin se îmbolnăvi și de 
atâta amar şi tristeţe pieri. Cu câteva clipe înainte de 
a se stinge, îi spuse mamei lui dragi: 

— Eu voi muri, măicuță, dar inima mea va trăi 
mereu, ea nu va muri niciodată. După ce eu voi 

închide ochii, ia inima mea și s-o porţi prin lume... 
S-o duci şi s-o tot duci prin lume... 

Atâta apucă să zică Sian Vin, că viaţa i se 
curmă ca firul de aţă care se rupe. Când se hotărî 
să-l îngroape, mama auzi cântecul atât de cunoscut, 
care răsuna din inima flăcăului. Acum mama își 
dete seama că inima lui Sian Vin nu murise, că ea 
nu va muri, că va cânta mereu cum spusese fiul ei 
înainte de a se stinge. 

Începu să umble din sat în sat cu inima vie a 
fiului, inima ce înălța cântecele de dragoste, care 
îşi făceau loc pretutindeni. Cânta inima mai ales un 
cântec de iubire al lui Sian Vin pentru fata încuiată 
în odaie. Cine asculta acest cântec nu putea să-și 
oprească lacrimile, atât de sfâşietor și de frumos 
era. 

Şi trecură anii, nu unul, nici trei, zece ani se 
scurseră de când bătrâna colinda satele, cu inima lui 
Sian Vin. Dar când mama ştia a cui este, lacrimile o 
podideau tot mai cu durere şi tot mai cu amar. Câte 
lacrimi însă poate să plângă fără să-și strice 
vederea? De atâta plâns, bătrâna a orbit într-o zi... 
Dar chiar fără să vadă drumul, mergea pe el tot 
mai departe, ducând cântecele de dragoste în lume. 
Şi oamenii din ţinutul acela, care se nymesc miao, 

auzeau și se minunau. Numai fata închisă în odaia 

departe,. nu a mai putut auzi frumoasele 
cântece... Și, ca şi flăcăul, fără aceste cântece, 
viaţa și nenorocita fată trecuse și ea de mult, cu 
inima frântă de durere, pe celălalt tărâm... 

..Pe pământ rămaseră numai cântecele de 
dragoste ale lui Sian Vin, ca să le cânte alţi tineri și 
să fie fericiţi... Şi cântecele acelea s-au răspândit și 
se răspândesc pretutindeni și astăzi. 


Avandi cel iscusit 


NU E HOP să nu îl treacă cineva... 

Era odată un împărat ager la minte, care ştia să 
născocească fel și fel de întrebări pe care să le pună 
celor din jurul său. Îi făcea mare plăcere când 
oamenii nu ştiau să-i răspundă, când se încurcau la 
întrebările lui, ca firele în războiul de țesut. 

Într-o zi, de asemenea bucurie, împăratul 
chemă la palat nu mai puţin de douăsprezece mii de 
cititori în stele și cunoscători într-ale pământului, 

cei mai cu scaun la cap oameni, pe care îi întrebă 
unde se află centrul pământului. Să-i spună învățații 
întocmai unde este mijlocul pământului. După ce 
puse întrebarea, care îi lovise pe cărturari ca 
măciuca în moalele capului, împăratul începu să se 
prăpădească de râs. Şi pentru a arăta cât este el de 
priceput, adăugă: dacă nu se vor găsi unii care să-i 
spună cu precizie ceea ce a cerut, unde le stau 
picioarele acolo le va sta și capul; dimpotrivă, aceia 
care vor da răspunsul bun, se vor pricopsi cu aur și 
cu argint. 

Auzind cuvintele stăpânului lor, învățații se 
făcură vineţi la faţă și frica puse stăpânire pe ei, 
pentru că nici unul nu putea ști unde se află mijlocul 
pământului. Începură deci să clatine din cap a mare 
deznădejde și a frică. 

Vestea se duse și dincolo de zidurile împărăției 
şi o prinse în urechi și Avandi, drumețul cunoscut 
prin isteţimea-lui, călătorul cu măgarul, când 
ținându-l de frâu, când pe spinarea lui. Avandi se 
gândi la bieţii cărturari ameninţaţi cu pieirea și se 
repezi cu măgarul la curtea împăratului. Acesta, 
când îl văzu, îl și luă în zeflemea: 

— Măi, tu, Avandi, socotești că ai minte mai 
multă decât învățații aceștia? Vrei să spui că știi tu 

unde este centrul pământului? 

— Da, vreau să spun că știu... letine înțepat 
Avandi. Centrul se află chiar pe bucățica de pământ 
pe care o calcă acum piciorul stâng al măgarului 
meu... 

— Ascultă, Avandi, se răţoi împăratul, chiar 
vrei să-ţi baţi joc de mine? Crezi că mă înţepi cu 
flecăreliie? 

— Cu fiecărelile, ai zis, cinstite împărat? Când 
eu am vorbit serios? Rogu-vă pe luminăţia voastră 
să măsuraţi pământul şi să vedeţi că jumătatea lui 
„va fi chiar aici, unde am zis, sub copita stângă a 
măgarului meu. De nu va fi astfel, sunt în mâna 
măriei tale. 

„Cu unul ca ăsta mi-am găsit nașul, -mormăi ca 
pentru sine în barbă împăratul. Asta-i bună, auzi la 
el, să măsor eu pământul, de unde să încep şi cât 
timp să-mi ia treaba asta costisitoare? Nu, o fi el 
isteţ, dar nici eu nu mă las mai prejos“, zise în sine 
împăratul. 


* — Da... da... în sfârșit... cu asta vom vedea.. 
Te rog însă să-mi răspunzi, Avandi: câte stele sunt 
pe cer? 


— Câte stele? se miră Avandi ca de un lucru 
prea ușor de știut. Nimic mai simplu, luminate 


71 


împărat: nici prea multe, nici prea puţine. Fiindcă 
domnia-voastră doriţi, am să vă spun: atâtea stele 
sunt pe cer, câte fire de păr în barba pe care o 
purtaţi... 

— Cum? Ce? Ce-ai spus? lar flecărești, 
Avandi? 

— Nu mă credeţi? Ce vă rămâne de făcut ca să 
vedeți că așa e? Tot eu vă spun: suiți-vă în cer și 
numărați stelele. Dacă s-o dovedi că nu am spus 
adevărul, pedeapsa cea mai mare să mi-o daţi... 

Din nou împăratul era la mare încurcătură: cum 
să se suie în cer? Cu ce și în cât timp? Și acolo ce 
va fi? Cum să stea agăţat și să numere puzderia de 
stele? Hotărât lucru că Avandi acesta picase la palat 
ca musca în lapte. Va trebui să-l înfunde cu ceva, 
altfel, ce vor spune învățații, ce se va întâmpla cu 
priceperea lui? Continuă deci: 

) — Uite ce este, Avandi, dacă ai pomenit de 
barba mea, fie... Spune-mi însă: câte fire are în. ea? 
Repede, repede... PES 

— Câte fire? Priviţi... Şi Avandi ridică cu o. 
mână coada măgarului său, iar cu cealaltă arătă spre 
barba împăratului, zicând iarăși: În barba domniei 
voastre sunt tot atâtea fire câte în coada acestui 
măgar. 

Împăratul bătu cu pumnii în masă şi ţipă: 

— Batjocura a întrecut marginile, nu-ţi îngădui 
să mai spui prostii pe seama mea! Gogomănii și 
minciuni.. 

Calm şi liniştit, cu glasul sigur, Avandi începu: 

— Preacinstite împărat, eu nu spun minciuni. 
Ce este mai simplu decât să vă apucaţi să numărați 
firele, unul câte unul, până la ultimul, și să vă 
convingeţi că vorbele mele nu sunt gogomănii..: 
Dacă am greșit, să mă condamnaţi, dacă am ghicit, 
să mă pricopsiţi cu aur, după cum aţi spus înainte... 

Siguranţa cu care vorbise Avandi și mai ales 
istețimea cu care îi răspundea la toate întrebările îl 
făcu pe împărat să creadă că drumeţul cu măgarul îl 
biruise, căci nu avea de gând să se ducă la coada 
măgarului și să-i numere firele, unul câte unul. 
Înghiţi în sec și fu nevoit să-i dea lui Avandi aur și 
argint. Şi pe lângă Avandi scăpară și învățații.. 


Odată, Avandi se luase la harță chiar cu un 
mandarin! și i-a spus în glumă: „Veţi muri mâine“. 
Din întâmplare, spre faima lui Avandi, mandarinul 
a căzut a doua zi, în timp ce călărea ca un nebun pe 


Mandarin — funcţionar public din China feudală 
(n. red.). 

un cal trupeș, şi-a frânt oasele și a murit, Ea câteva 
zile, împăratul a aflat cum că proorocirea lui 
Avandi s-a adeverit întocmai. ÎI chemă doar să-l 
pedepsească pe Avandi care, socotea împăratul, 
făcuse să piară un mandarin de seamă. Gura lui 
Avandi fuse păcătoasă, pentru asta murise 
călăreţul, aşa gândea împăratul. Nu trebuia iertat un 
astfel de om, și-a mai zis. Trimise deci câţiva 
soldaţi în căutarea lui Avandi care, aşa cum îi era 
felul, nu stătea mult timp în același loc, umblând 
de colo-colo. Când îl găsiră, soldaţii îl legară cu 
juvăţul! și-l duseră la palat. Fu întrebat: 

— Ştii că mandarinul a murit? Ştii că din vina 
ta, Avandi? Ştii că tu eşti vinovatul? 

— Dacă dumneavoastră socotiți că eu sunt 
vinovat de moartea mandarinului, atunci să mă 
pedepsiţi după plac, răspunse Avandi. 

— Bine, ţipă împăratul, ştiu eu cum să te 
pedepsesc. Acum răspunde-mi: dacă ai știut care 
este-ziua în care trebuia să moară mandarinul, 
trebuie să ştii neapărat care este și ziua în care vei 
muri tu...? De nu îmi vei răspunde, chiar azi va fi 
moartea ta... 


iJuvăţ — ştreang (n. red.). 

— Am zis eu că nu voi răspunde? De ce vă 
grăbiţi să ştiţi acest lucru, cinstite împărat? Dacă 
totuși mi l-aţi cerut, nu pot să nu vi-l spun, ca un 
răspuns umil... | 

— Ci spune odată! se oţări din nou împăratul. 

— Eu voi muri cu numai două zile înainte de 
moartea dumneavoastră... Da, cum am spus, numai 
cu două zile. Asta-i... 

Împăratul se cutremură în sine-i și căzu pe 
gânduri adânci. Îşi dete seama repede că gândurile 
erau cât se poate de simple: dacă îl ucidea în acea 
zi, peste alte două zile avea să moară. Și cum să se 
despartă el de viaţă, de viaţa de împărat, atât de 
îmbelșugată, cu atâtea plăceri, cu atâţia supuşi? 
Mai bine să-l lase liber pe păcătosul acesta de 
Avandi, să trăiască mulți ani, dacă ar putea chiar 
să-l ocrotească, pentru că moartea lui va aduce și 
moartea sa... De aceea împăratul îi dete drumul lui 
Avandi, scoțându-l din juvăţ. 

— Eşti liber... şi-ţi doresc să trăieşti ani mulţi 
și fericiţi... 


Lupul care nu mănâncă oi 


UN CIOBAN BĂTRÂN s-a întâlnit cu vestitul 
Avandi, pe care l-a întrebat: 

— Spune-mi, te rog, Avandi, eu pasc oile de 
mulţi ani, dar n-am întâlnit până acum lup care să 
nu mănânce oi; o fi existând un asemenea lup? 

— Desigur, desigur, răspunse imediat Avandi, 
există. j ; 

— Cum, Avandi? Glumeşti? Ce lup este acela 
care nu mănâncă oi? Ce lup e acela? Spune-mi... 

— Îți spun eu: lupul mort. El nu mănâncă oi. 


Mali şi fiul ei caută soarele . 


IATĂ, ne trezim în fiecare dimineaţă, în jur e 
lumină, şi cine nu știe că lumina se datorește 
soarelui? Chiar dacă nu îl vedem în fiecare zi, 
razele lui străpung norii groși care-l acoperă și 
ajung până la noi pe pământ. Şi cine nu știe că fără 

lumina și căldura lui pe pământ nu poate trăi nimic: 
nici oameni, nici animale, nici plante sau păsări? 
Dar nu știți că nu întotdeauna a fost așa. 

Demult, tare demult erau meleaguri de care 
soarele nu știa, și acolo domnea mereu noaptea. 
Ziua şi noaptea erau fără lumină, fără căldură, 
numai întuneric și frig. Dar mai rău era că peste tot ` 
trăiau animale mari şi rele, care mâncau oameni, 
iar ei nu se puteau apăra fiind întuneric și nevăze nd. 

Atunci toți oamenii s-au strâns la un loc și au 
hotărât să aleagă dintre ei o solie care să meargă la 
soare. Era însă tare greu de ales, fiecare voia să fie 
el trimisul şi cum nu se puteau hotărî, un bătrân de 
peste șaizeci de ani le-a spus: 

— Mă voi duce eu! Sunt bătrân, nu mai pot 
munci mult, în schimb pot să merg. Acest lucru 
cred că-l voi putea îndeplini. 

— Nu, eu mă duc, se auzi o voce hotărâtă. Sunt 
voinic, sănătos, pot merge iute optzeci de km pe zi, 
şi voi ajunge repede. 

Cel care vorbise era un bărbat vânjos, cu umeri 
laţi și puternici. Dar nici ceilalți nu se lăsau mai 
prejos, bărbaţi tineri sau bătrâni, femei, copii, toți 
îşi arătau calitățile și voiau să meargă la soare, și 
toți promiteau că vor ajunge repede și se vor 

întoarce cât pot de repede. 

Deodată în mulţime s-a auzit vocea hotărâtă a. 
unui băieţel cam de zece ani. 

— Nu, nu se poate! Bunici, unchi, mătuși, 
fraţi şi surori, nu puteţi să mergeţi, fiindcă soarele 
„este foate departe; și-ar trebui patruzeci-cincizeci de 
ani poate, sau mai mult, chiar nouăzeci. Eu sunt 
copil, nu sunt împovărat de ani, și trebuie să ajung. 

De-abia a terminat băieţelul de vorbit și în jur 
s-au auzit voci: 

— Are dreptate copilașul. 

— Este voinic, spunea altul. 

— E mai bine să meargă el. 

— E şi tare isteţ. 

— Aşteptaţi puţin, așteptați puţin, spuse atunci 
o femeie tânără de douăzeci de ani, care se numea 
Mali. 

Ea a ridicat o mână, arătând că vrea să 
vorbească. Toţi au tăcut. Şi iată ce le-a spus Mali: 

— Băieţelul a vorbit înţelept. Soarele este 
foarte departe. După părerea mea, nici în optzeci de 
ani nu sirăbatem calea până la soare, și atunci când 
omul îmbătrânește îi este greu să meargă mult și 
repede. De aceea-cred că trebuie să merg eu..Sunt 
sănătoasă, voinică, şi nu îmi este frică de munţii 

înalți și abrupți, nici de șerpii otrăvitori și nici de 
fiarele sălbatice. lar mai mult decât asta, aştept un 
copil, dacă nu voi reuși, va continua el drumul 
meu. 

Imediat toată lumea a încurajat-o cu bucurie și 
încredere, şi au rugat-o ca atunci când va ajunge la 
soare să-i vestească printr-un foc mare, aprins pe 
cer, pe care-l va vedea toată lumea. 

După aceea, Mali a pornit la drum. Mergea spre 
răsărit. După opt luni ea a născut un băiat voinic și 
sănătos, Şi-a mers, a mers mult fără întrerupere. Au 
trecut șaptezeci de ani şi Mali simţea că merge din 
ce în ce mai greu, picioarele aproape că nu le mai 
putea mișca. Atunci a poposit la o familie de ţărani 
şi a rugat pe fiul său să meargă mai departe. 

' În cei șaptezeci de ani cât au mers, Mali și fiul 
ei au trecut mii de munţi, sute de ape, au întâlnit 
"prăpădenie de șerpi, și fiare îngrozitoare. Au 
întâlnit în cale atâtea piedici, au suferit mult, și de 
multe ori viața le-a fost în primejdie. Dar au trecut 
ei peste toate, pentru că pretutindeni unde îi 
întâlneau, oamenii îi ajutau; le schimbau încălțările 
rupte de atâta mers, și hainele zdrenţuite, sfâșiate 
de stânci și copaci. Îi hrăneau, le arătau drumul, îi 
„treceau cu barca peste ape, și ei doreau tot mai mult 

să ajungă repede, să-i ajute pe cei de acasă. 

De aceea, din zi în zi, necazurile, în loc să-i 
slăbească, îi făceau și mai puternici. Erau așteptați 
cu încredere, iar oamenii le arătau prietenie și le 
dădeau ajutor. | | 

Cei de acasă, după plecarea lui Mali, priveau 
mereu spre răsărit. 

Dar iată, au trecut zece ani, douăzeci, treizeci, 
patruzeci, șaptezeci de ani, iar pe cer nu apărea aici 
o veste, nici o rază de foc. Totui era ca înainte: 
beznă, frig, peste tot, fiare sălbatice care mâncau și 
înfricoșau oamenii. 

Încet-încet, oamenii au început să creadă că 
Mali a murit, că nu mai are cine să ajungă la soare 
și speranţa lor scădea din zi în zi. Se vor împlini 
curând o sută de ani de când a plecat Mali, dar cine 
mai crede că va vedea soarele? 

Cu câteva clipe înainte de a se împlini anul o 
sută, oamenii au văzut la răsărit o lumină roșie, 
care cuprindea o jumătate de cer. 

Peste tot se auzeau oameni spunând: 

— Mali a ajuns, şi iată că ne dă vestea promisă. 

După aceea a răsărit soarele. Mii și sute de mii 
de raze porneau spre pământ. Munţii și văile parcă 
erau oglinzi, cuprindeau și reflectau razele, iar 

animalele fioroase, sălbatice, care îngrozeau 
oamenii de mii de ani, erau silite să fugă, să 
dispară. 

De atunci oamenii, pentru a-şi exprima 
recunoştinţa față de Mali și fiul ei, dimineaţa, când 
primele raze de foc înroșesc cerul la răsărit, își 
amintesc că Mali îi vestește mereu, și atunci se 
scoală, pornesc să muncească cu hărnicie și 
voioşie, până când, obosiţi și ei și soarele după 
ziua de trudă, se întorc acasă, pentru a se odihni, ca 
a doua zi să vadă iar semnul, să muncească mai cu 
spor. 


POVEȘTI JAPONEZE 


Prinţesa Lunii 


A FOST ODATĂ un bătrân tăietor de bambus. 

Într-o bună zi, în timp ce își vedea de treabă, 
găsi o tulpină de bambus care strălucea ca soarele, 
aproape de rădăcină. Minunându-se foarte, omul 
nostru se trase mai aproape de tulpină și dădu cu 
ochii de o fetiță cum nu se poate mai drăguță, înaltă 

“numai de-o șchioapă şi așezată în scobitura tulpinii 
de bambus de unde țâșnea lumina. 

Întrucât moșneagul și baba lui n-aveau copii, se 
gândi de îndată să ducă fetiţa acasă. Zis şi făcut. În 
căminul lot o crescură ca pe o adevărată fiică. După 
aceea, adeseori i se întâmplă bătrânului să găsească 
galbeni de aur în tulpina unora dintre bambușii pe 
care-i reteza, aşa că nu trecu multă vreme și ajunse 
destul de înstărit. 

Se scurseră vreo trei luni, în timpul cărora fetiţa 
creștea văzând cu ochii. Ajunse nu numai o fată în 

toată firea, dar și de o frumuseţe neasemuită. Era o 
asemenea încântare pentru cei doi bătrâni, încât 
numai uitându-se la ea și uitau de toate necazurile și 
suferințele de care avuseseră parte în viaţă. Așadar, 
o numiră pe fiica lor Prinţesa Kaguya, adică 
Prinţesa Lunii. 

Frumuseţea aproape nefirească, nemaivăzută pe 
pământ, a Prințesei Kaguya făcu să i se ducă foarte 
curând vestea pe tot cuprinsul ţării. Drept care, o 
sumedenie de flăcăi chipeși și voinici veniră rând pe 
rând să o peţească. Numai că ea nu vru să dea ochii 
cu nici unul dintre ei și-i trimitea pe toţi de unde 
veniseră. Totuși, fiind hotărâți să nu-și piardă 
nădejdea din pricina purtării ei, cinci peţitori se 
întoarseră mereu la ea, zi de zi, măcar că ea nu le 
îngăduia niciodată s-o vadă. Erau cu toții tineri de 
neam mare, printre ei aflându-se și un prinţ, băiatul 
împăratului. 

Bătrânul ținea foarte mult să aleagă un mire 
dintre cei cinci, așa că-i vorbi despre aceasta 
Prințesei Kaguya: Departe însă de a fi încântată, ea 
dădu fiecăruia dintre cei cinci pețitori o treabă cum 
nu se poate mai grea, zicând că-l va lua de bărbat 
doar pe cel ce va fi în stare să îndeplinească așa 
cum se cuvine ceea ce cerea ea. 

Ea cerea peţitorilor să-i aducă fiecare câte un 
dar preţios și rar, adică un castronaș de piatră, o 
pânză care nu ia foc niciodată, o țesătură din blana 
Șobolanului de foc despre care se spunea că trăiește 
în China, nestematele care strălucesc în cinci culori 
pe capul balaurului Ryu și un ghioc făcut de 
rândunică. 

Mistuiţi de dorinţa fierbinte de a obține mâna 
Prințesei Kaguya, unii dintre cei cinci tineri de 
neam își jertfiră rangul sau averea pentru a ajunge 
să capete darurile cerute, iar unul dintre ei își 
pierdu chiar viaţa. Dar nici unul nu izbândi în 
căutările lui, lucru care nici nu trebuie să ne mire, 
întrucât toate darurile dorite de Prinţesa Kaguya nu 
se puteau afla pe lumea asta. 

Într-un târziu, ajunseră chiar și la urechile 
împăratului vorbe despre frumuseţea fără seamăn a 
Prințesei Kaguya, care nu voia să se mărite cu 
nimeni. Şi împăratul se hotărî s-o ia de soție, așa 
că-i spuse bătrânului s-o facă să se supună. Firește 
că moșneagul se bucură tare mult, dar Prinţesa 
Kaguya nu consimţi nici de data asta. Ba chiar zise 
că-și va pune capăt zilelor, dacă va fi silită să se 
mărite. Numai că împotrivirea ei strașnică avu darul 
de a aprinde și mai tare călcâiele împăratului. 

Și, într-o bună zi, când plecă la vânătoare, 
împăratul trecu pe la casa moșneagului și încercă 
s-o ducă în palatul lui pe Prinţesa Kaguya. Dintr-o 
dată ea se făcu nevăzută. Dându-și seama că nu are 
de-a face cu o fată obișnuită, împăratul îşi mută 
gândul de la ea și se întoarse în palatul lui. 

Trecură trei ani de la această întâmplare și 
Prinţesa Kaguya se făcu tot mai frumoasă și mai 
atrăgătoare. Dar în primăvara următoare, începu 
deodată să cadă tot mai des pe gânduri, din pricini 
necunoscute, în nopţile cu lună, iar pe chipul ei 
frumos se așternu o umbră de tristeţe. Uneori, în 
timp ce privea la lună, obrajii i se brăzdau de 
lacrimi. Pe măsură ce trecea timpul, tristeţea și 
mâhnirea o copleşeau tot mai mult. 

Într-o bună zi, nemaiputând îndura s-o vadă în 
starea aceasta tristă, moșneagul îi spuse Prințesei 
Kaguya: 

— Ce te necăjeşte, fetiţa mea, când vezi luna? 

— Ei bine, răspunse fata cu lacrimi în ochi, de 
mult am vrut să-ţi spun, dar până acum am tot 
șovăit. 

Moșneagul rămase mirat. Și atunci Prinţesa 
Kaguya începu să-i spună următoarea poveste: 

— Ca să-ţi destăinui adevărul adevărat, eu mă 

trag din lună. Am săvârșit un păcat și drept 
pedeapsă am fost trimisă să petrec o vreme aici pe 
pământ. Acum, că păcatul mi-a fost iertat, o să vină 
o solie din lună, în noaptea luminoasă de la 
mijlocul lui Gustar!, ca să mă ducă înapoi acolo. 
Aşadar, va trebui să-mi iau rămas bun de la voi și 
de la toți ceilalţi, care au fost atât de buni cu mine 
în toţi acești ani. lată de ce mă întristez şi-mi dau 
lacrimile. 

Uimit la auzul unei asemenea veşti, moșneagul 
zise: 

— Cum pot să te las tocmai pe. tine, pe care 
te-am scos dintr-un bambus și te-am crescut până 
astăzi, să fii smulsă din preajma noastră și dusă pe 
tărâmul lunii?! 

Trist şi mâniat, el se grăbi atunci să spună și 
împăratului. 

Hotărât să împiedice ducerea Prințesei Kaguya 
pe tărâmul lunii, împăratul porunci comandantului 
gărzii imperiale să apere casa moșneagului în 
noaptea de 15 august cu două mii de ostași puși sub 
ordinele sale. 

Peste tot, în curte, în grădini, pe acoperișuri, 

` 


! Gustar (popular) — luna august (n. red.). 

erau o sumedenie de ostași cu arcuri și săgeți, gata 
să doboare orice ființă care s-ar vedea mișcându-se 
pe cerul nopţii. Ba, mai mult, în ungherul cel mai 
neumblat al casei clădiră o încăpere tainică, anume 
făcută pentru a o putea păzi cu strășnicie pe Prinţesa 
Kaguya. 

În toiul nopții, împrejurimile casei fură deodată 
scăldate de o lumină puternică, de parcă ar fi fost 
ziua în amiaza mare. Apoi, dintr-un colţ al cerului, 
coborî pe nori o ceată de ființe îmbrăcate în straie 
ciudate, cum nu se mai văzuseră niciodată pe lumea 
asta. Ostașii încercară să tragă cu arcurile, dar, nu 
se știe din ce pricină, își pistipsață cu toţii puterea 
de luptă. 

În timp ce toți rămaseră încremeniţi, nici unul 
dintre arcași nemaiputând să sloboadă vreo săgeată, 
solia de pe lună trecu senină prin grădină, de parcă 
ar fi fost ţara nimănui. Intră în casă, o scoase pe 
Prinţesa Kaguya din tainiţă.și o urcă într-o caleașcă 
zburătoare. 

Odată aflată acolo, ea își dezbrăcă rochia pe 
care o purta și-și puse un veșmânt adus de solia 
cerească. Prinţesa Kaguya, care plângea îndurerată 
la despărțirea de cei dragi, se, prefăcu îndată într-o 
doamnă împietrită, din împărăţia lunii, frumoasă, 

87 


dar fără pic de simţire. lar caleașca păzită de ceata 
cerească se înălță încet către lună, lăsând în urmă 
pe cei două mii de ostași, nemișcaţi ca niște stane 
de piatră, și pe moșneag, și pe babă vărsând lacrimi 
fierbinţi. 


Lupta dintre maimuţă şi rac 


A FOST ODATĂ ca niciodată, spune povestea, 
un rac şi o maimuţă. Când s-au întâlnit pe un drum 
de ţară, racul ducea în spinare un bob de orez, iar 
maimuța, un sâmbure de curmal. Maimuţa era 
lihnită de foame și tare ar mai fi vrut să mănânce 
bobul de orez al racului. 

— Dragă racule, zise maimuța, ce-ar fi dacă ai 
“ schimba bobul tău de orez cu sâmburele meu de 
curmal? 

Firește, racul nici măcar n-a vrut să audă de o 
propunere atât de neroadă și-și văzu de drum. Dar 
maimuța cea șmecheră și lingușitoare se ținea scai 
de el: 

— Nu-ţi dai seama că după ce mănânci bobul 
de orez rămâi sărac lipit pământului? Pe când dacă 
vei sădi sâmburele de curmal, el va încolţi curând și 
va deveni un copac mare și roditor. Iar din fructele 
lui te vei putea hrăni timp îndelungat, după gustul 
inimii. Hai să facem schimbul! 

În cele din urmă, maimuța cea guralivă reuşi 
să-l convingă pe rac să schimbe bobul de orez cu 
sâmburele de curmal. Maimuţa mâncă imediat 
bobul de orez, în timp ce racul duse sâmburele de 
curmal acasă și îl sădi într-un colţ al grădinii sale. 

De atunci, se ducea în fiecare zi în grădină și 
săpa şi uda cu grijă locul unde sădise sâmburele. 
Odată zise: | 

— Dacă nu încolţești, să știi c-am să te tai cu 
sapa! 

De teamă, sâmburele de curmal încolți 
numaidecât. Atunci racul veni la el cu o foarfecă 
şi-i spuse: 

— Dacă nu crești repede, am să te tai cu 
foarfeca! 

Fiindu-i din nou teamă, sâmburele de curmal 
crescu repede, până ajunse un copac înalt și frumos. 
De data aceasta, racul veni cu o secure și-i spuse: 

— Dacă nu rodești, te dobor la pământ cât ai 

clipi din ochi! Să știi că nu glumesc! 

Speriat de-a binelea, curmalul rodi peste noapte 
și iată-l în sfârşit un curmal plin de fructe. 

In curând a venit toamna. Curmalele s-au copt 
şi au devenit de un roșu îmbietor. Maimuţa a intrat 
în ograda racului ca la ea acasă, s-a urcat în pom, 
s-a aşezat pe cea mai încărcată ramură și a început 
să se înfrupte din delicioasele curmale. Observând-o,; 
racul s-a apropiat şi i-a spus: | 

— Eu nu mă pot urca în pom. Rogu-te, rupe c 
curmală coaptă și arunc-o jos. 

— Bine, răspunse maimuța. 

Rupse o curmală verde și o azvârli racului 
Acesta mușcă din curmală, dar era îngrozitor de 
acră. n 
— Dă-mi, te rog, una mai dulce, o imploră el 
pe maimuţă. 

Dar maimuța rupse din nou o curmală verde ș 
aruncă cu ea drept în spinarea racului. Rănit, 
sărmanul rac a trebuit să zacă mult timp la pat. 

Racul avea mai mulţi copii,. mici și drăgălași. 
Dar din cauză că tatăl lor era țintuit la pat, e 
plângeau amarnic în fiecare zi. Impresionată de 
suferința răcușorilor, o viespe le promise că-i ajut: 
să-și răzbune tatăl. Zbură imediat prin împrejurim 

şi răspândi vestea. O castană, un ac de cusut și O 
piuliță se oferiră imediat să-i ajute. ft 
Într-o bună zi, răcușorii și prietenii lor pOrniră 
spre casa maimuţei. Din fericire, n-o găsiră acasă. 
Aşa că porniră imediat să pună în aplicare planul 
răzbunării. Castana se ascunse în vatră, răcușorii 1n 
căldarea cu apă din bucătărie, iar piulița se urcă pe 
acoperiș, chiar deasupra intrării, așteptând 
întoarcerea maimuţei. 
„Pe seară, maimuța veni acasă zgribulită de frig. 
— Văleu, ce frig e, se plânse ea, înghesuindu-se 
cât mai aproape de focul din vatră. 
„ Castana, bine încinsă, ţâșni atunci din foc, 
;Zbind-o pe maimuţă drept în spinare. De usturime, 
maimuța alergă la căldarea cu apă din bucătărie. 
Dar când vru să-și răcorească arsura cu apă Tece, 
ăcușorii își înfipseră cleștișorii în mâna maimuţei. 
'nnebunită de durere, maimuța își aminti că pasta 
Je fasole alină durerile provocate de arsuri. Fugi la 
ala cu fasole, ridică repede capacul și viespea 
bâzzz, bâz! se năpusti asupra ei, înțepând-o de 
mama focului. Ca să scape de acut neîndurător al 
viespii, se gândi să se ascundă în așternut. Aici altă 
surpriză — acul de cusut, care abia o aștepta! 
i — Vai de mine! se văicări maimuța. În propria 

mea casă nu pot găsi un locșor unde să-mi oblojesc 
durerile! 

Plângând, o zbughi spre ieșire. Piuliţa, care 
până atunci stătuse liniștită, bucurându-se de 
isprăvile prietenilor ei, făcu un salt și poooc! în 
capul maimuţei. 

Maimuţa se ridică cu greu de jos și, abia 
vorbind de durere, spuse: 

— lertaţi-mă, iertaţi-mă! N-am să mai fiu rea 
niciodată. / 

Şi astfel, spre marea bucurie a răcușorilor și a 
prietenilor lor, maimuța își ceru scuze, promițând 
să fie bună și să se poarte frumos, în primul rând cu 
racul pe care-l înșelase. 


Issun-boshi 


CU FOARTE MULŢI ANI în urmă, undeva în 
Japonia, trăiau fericiţi doi bătrâni. Atâta doar că nu 
aveau copii. Într-o zi s-au dus la un altar și s-au 
rugat cu lacrimi în ochi: 

— O, Doamne-Doamne, îndură-te de noi și ne 
binecuvântează cu un copil, chiar de-ar fi cât un 
degeţel! 

Curând după aceea, femeia aduse pe lume un 
prunc de toată frumuseţea. Atâta doar că băieţelul 
era tare mic, mai mic chiar decât degetul unui om. 
Dar și așa, cei doi soţi l-au crescut cu drag și țineau 
la el ca la ochii din cap. Cu fiecare zi, copilul 
devenea tot mai înţelept și mai bun. Numai -ă 
rămânea tot mic de stat. Toţi oamenii din 
împrejurimi l-au îndrăgit și-i spuneau Issun-boshi, 
învăţăcelul. 

Intr-o bună zi, Issun-boshi se hotărî să plece la 
Kyoto, capitala imperială, cu speranţa să obțină 
acolo o slujbă înaltă. Drept care spuse părinților lui: 

— Tată şi mamă, mă bate gândul să plec în 
cetatea de scaun, să văd și să învăţ cât mai mult, 
pentru a putea ajunge și eu cineva. Aș putea să vă 
părăsesc pentru o vreme? 

Deși îngrijoraţi de soarta copilului, părinţii îi 
dădură cu dragă inimă încuviințarea, întrucât aveau 
mare încredere în înțelepciunea fiului lor. Dintr-un 
ac de cusut îi făcură o sabie micuţă-micuţă și i-o 
puseră într-o teacă meșterită dintr-un pai, prinsă de 
cingătoare. Îi mai dădură un castronaș și un beţișor 

cu care să poată mânca orezul. 

Issun-boshi porni de îndată la drum. Prin 
apropiere curgea un râu ce ducea chiar în cetatea de 
scaun. Transformând castronașul în barcă și 
beţișorul în vâslă, el călători zile întregi pe apă 
până ajunse la orașul cel mare. Începu să se plimbe 
de colo până colo, până se pomeni în faţa unui palat 
mare și frumos, în care locuia unul din cei mai 
puternici dregători. Issun-boshi se opri în faţa porţii 
şi strigă: 

— Oameni buni! Hei, oameni buni! 

Un slujitor veni în grabă, privi jur-împrejur şi, 
cum nu văzu pe nimeni, se pregătea să se întoarcă 
în palat, când vocea răsună din nou: 

— Oameni buni! Hei, oameni buni! 

Glasul părea să vină dintr-o pereche de saboți 
înalți, aflaţi chiar în faţa porţii. Servitorul îi ridică 
cu grijă și mare-i fu mirarea când îl zări pe Issun- 
boshi. 

— Mă numesc Issun-boshi şi am venit în 
cetatea de scaun să învăţ. Îngăduiţi-mi să intru în 
alaiul marelui dregător, se rugă el. 

Întrucât acest pitic, atât de mic și de ciudat îi 
stârni mirarea, slujitorul îl luă frumușel cu două 
degete și-l duse în fața dregătorului. Când fu așezat 

în palma acestuia, Issun-boshi făcu o plecăciune 
tare frumoasă. Acest lucru plăcu atât de mult 
dregătorului și oamenilor lui, încât se hotărî să-l ia 
pe pitic în slujba sa şi-i încuviinţă să locuiască la 
palat. 

"Cu toate că era atât de mic, Issun-boshi era 
', foarte înţelept şi reuşea să îndeplinească cu mare 
iscusinţă poruncile primite. Devenea, cu fiecare zi, 
toi mai atrăgător. În curând câştigă inimile tuturor 
celor din palatul dregătorului. Dar, mai ales, inima 
fetei acestuia, care îl îndrăgise atât de mult, încât 
nu se mai despărţea de el în ruptul capului. 

Într-o zi, fiica acestui dregător se duse la 
Kiyomizu, însoţită de Issun-boshi, spre a se ruga la 
templul zeiţei îndurării. Când se întorceau acasă, 
doi zmei ieșiţi la drumul mare săriră înaintea lor, cu 
gândul s-o răpească pe fată. Issun-boshi, până 
atunci ascuns într-una din mânecile fetei, sări jos ca 
fulgerul, îşi scoase sabia făcută dintr-un ac și strigă 
la zmei: 

— Hei! Ştiţi voi cu cine aveţi de-a face? Cu 
Issun-boshi, paznicul fiicei dregătorului! | 

Asta nu-l împiedică pe unul din zmei să-l 
înghită cât ai clipi o dată. Dar Issun-boshi era atât 
de mic, încât se mișca în voie în pântecul zmeului. 

Își scoase acul ce-i slujea drept sabie și începu să 
împungă în dreapta şi-n stânga în burta zmeului. 
Innebunit de durere, zmeul își eliberă numaidecât 
prizonierul. Cum îl văzu din nou afară, celălalt 
zmeu se năpusti asupra lui, hotărât să-l strivească 
dintr-o singură lovitură. Numai că Issun-boshi sări 
cu îndemânare pe sprânceana zmeului și-i înfipse 
sabia în ochi. Orbit și înnebunit de durere, cu 
lacrimile șiroindu-i pe obraji, zmeul o luă la 
sănătoasa, urmat de celălalt zmeu. 

Când tocmai se pregătea s-o ducă acasă pe fata 
dregătoruiui, care rămăsese plângând la marginea 
drumului, Issun-boshi găsi un ciocănel de lemn, 
uitat de zmei. Era comoara cea mai de preț a 
acestora, numită „Uchide-nokozuchi“, adică 
ciocanul norocului. Dacă vroiai să obţii ceva de la 
el, orice, n-aveai decât să-l învârți. Așa de mare 
fusese spaima zmeilor când au luat-o la sănătoasa, 
încât îşi uitaseră până și comoara lor fermecată. 
Issun-boshi luă ciocanul și-l arătă fetei. 

— Dragă Issun-boshi, zise ea, acesta este 
ciocanul norocului și cu ajutorul lui poţi obţine tot 
ce dorești: bani, orez sau orice altceva! 

— N-am nevoie nici de bani, nici de orez. Tot 
ce vreau e să cresc mare! 

Fata învârti atunci ciocanul prin aer şi porunci: 

— Ciocan fermecat, ajută-l pe Issun-boshi să 
crească mare! 

Ca prin farmec, Issun-boshi începu să se înalțe 
și să se înalțe, până deveni un tânăr samurai fără 
seamăn de chipeș. Nu mult timp după aceea, Issun- 
boshi, acum un viteaz în toată puterea cuvântului, o 
luă pe fata dregătorului de soţie. Tinerii însurăţei 
plecară la. părinţii lui Issun-boshi și trăiră fericiţi 
împreună până la adânci bătrâneţi. 


Piuliţa fermecată 


ÎNTR-UN MIC SAT japonez de pe malul 
mării, trăiau odată doi fraţi. Fratele mai mare era 
harnic, iar cel mic, leneș. Într-o zi, fratele mai 
mare se duse la pădure să taie lemne. Munci fără 
odihnă până la amiază. Când soarele ajunse drept în 
creștetul capului, un bătrân se opri în fața sa. Avea 
în mână o piuliță de piatră, în care se măcina 
orezul. 

— Aceasta este o piuliță fermecată. Tu ești om 
bun și harnic, piulița îţi va da tot ceea ce vei dori. 
Mestecă în ea cu pistilul! și spune-ţi dorinţa. Te rog 
s-o iei cu tine acasă, spuse bătrânul către băiat. 

Îi lăsă darul și, înainte ca băiatul să poată privi 
piulița, bătrânul era de-acum departe; nici nu avu 
timp să-i mulțumească. Dar se bucură foarte mult și 
fericit luă piuliţa şi alergă acasă. | 

— Piuliţă, te rog, dă-mi orez! Avem nevoie de 
orez! se rugă el frumos și învârti cu pistilul în 
piuliță, până când se auzi sunând. 

Deodată din piuliță începu să curgă orez, o 
grămadă întreagă de orez. Într-o clipită, toate 
ungherele din casa săracului se umplură de orez. 

— Îşi mulţumesc, piuliţă! spuse cu modestie și 
cu dragoste fratele mai mare. 

Și, deoarece avea prea mult orez, se duse în sat 
și-l dărui oamenilor. | 

— Îți mulţumim, îţi mulțumim mult! Ne-ai 
ajutat să nu ne moară copiii de foame! îi spuneau 
sătenii. 

"Pistil (pisălog) — unealtă casnică (de lemn, metal sau 


piatră), cu o măciucă la un capăt sau la amândouă, cu care se 
pisează ceva în piuliță (n. red.). 

Numai fratele său leneș nu era mulțumit. „Eh, 
dacă aş avea eu o piuliță ca aceasta, aș ști să o 
folosesc altfel!“ mormăia el. 

Într-o zi, când fratele mai mare se duse la 
pădure să taie lemne, fratele cel mic luă piuliţa şi 
plecă din sat cu ea. Dar când să treacă de ultima 
casă, se gândi: „Ce-ar fi să fug, să am piuliţa numai 
pentru mine și să nu mi-o fure nimeni?“ 

În cele din urmă se hotărî să plece pe mare. 
Luă o barcă cu vâsle, puse în ea piuliţa şi încercă să 
vâslească spre largul mării. Se îndepărtă repede de 
mal și barca se legăna pe valurile puternice. 
Leneșului i se păru că se află destul de departe de 
mal, pentru ca nimeni din sat să nu-l poată găsi. Se 
opri, nu mai vâsli și începu să se gândească ce ar 
putea să ceară piuliţei. „Am găsit! Cel mai mult îmi 
plac covrigii dulci de orez!“ Mestecă tare cu pistilul 
în piuliţă, așa cum văzuse la fratele său şi porunci: 

__— Să-mi dai covrigi! Să-mi dai mulţi covrigi 
dulci de orez! , 

Abia termină vorba, când începu să iasă din 
piuliță o mulțime de covrigi albi și buni. 

— Ce bunătate! Numai covrigi dulci! Și toţi 
sunt numai ai mei! se entuziasmă leneșul. 

Apoi se repezi la ei și-i mâncă pe toți. 

Dar covrigii erau dulci și au fost atât de mulţi, 
încât deodată îi veni pofta să mănânce și ceva sărat, 
ca să scape de gustul dulce. 

Din nou învârti cu pistilul în piuliță şi spuse: 

— Să-mi dai îndată sare! Vreau sare! 

Deodată începu să curgă din piuliță sare albă. 
Curgea mereu. 

Leneșul luă sarea în mână și strigă: 

— Destul! Destul! Ajunge! 

Dar sarea curgea fără încetare, se umplu barca, 
se cufundă împreună cu leneșul, dar el se ținea de 
barcă și continua să strige: 

— Destulă sare! Destulă sare! 

Din piuliţă însă sarea curgea mereu și continuă 
să curgă și acum. De aceea marea este sărată. 


»  TYake-Trai 


ÎNTR-UN SAT trăia un om foarte distrat. Tap 
îi spuneau: Take-Trai. 
De cu seară, Take-Trai spuse soției: 


100 é 


— Pregătește-mi hainele de sărbătoare. Mâine 
în zori plec la oraș, la iarmaroc. 

— Vei avea tot ce-ţi trebuie, numai să nu uiţi 
un cadou pentru mine. 

În zori, Take-Trai era în picioare. 

— Nevastă, nevastă, unde mi-i pălăria? întrebă 
el cotrobăind prin casă. 

— Este în cuierul din tindă, răspunse nevasta sa 
cu voce somnoroasă. 

În tindă atârnau alături în cuier pălăria și coșul 
de paie. Take-Trai puse pe cap coșul de paie. În 
piciorul drept încălță un pantof de paie, iar în cel 
stâng un sabot de lemn. 

„Cine trebuie să plece, n-are timp de așteptat“, 
își spuse el strângându-și brâul. Dar după o clipă se 
gândi: „Să iau cuțitul cu mine. Câte pericole paşte 
pe un om la drum!“ Îndată strigă: 

— Hei, nevastă! Mi-ai pregătit cuțitul pentru 
drum? 

— Da, l-am pregătit, este în cui în bucătărie. 

Take-Trai se duse în bucătărie. Cuţitul atârna de 
un Cui în perete, iar alături se afla o umbrelă. Take- 
Trai luă umbrela, o înfipse la brâu și porni repede 
spre oraș, la iarmaroc. 

Abia ajunse în satul vecin și fu înconjurat de o 

mulțime de oameni, care se holbau la el: 

— Uitaţi-vă ce om ciudat, în loc de pălărie și-a 
pus coșul pe cap! : 

„Curios, cine-i zăpăcitul care poartă un coş în 
loc de pălărie?" se gândea Take-Trai, uitându-se în 
stânga şi în dreapta. 

De-abia dincolo de sat, când vru să se mai 
răcorească puţin, vru să-și scoată pălăria și dădu de 
coş. De mânie îl aruncă în șanț. 

Dar, în drum spre oraș, Take-Trai mai trecu 
printr-un sat. Abia intră, când deodată auzi râsete 
împrejur: | 

— Uitaţi-vă, uitaţi vă, ce om ciudat, are un 
picior încălţat cu paie, celălalt cu lemne. 

Take-Trai se uită la picioarele sale. Amuţi de 
mirare. Își aruncă repede papucul de paie și sabotul 
de lemn și porni mai departe. 

Mergea și se uita cum oamenii strângeau orezul 
de pe câmp. Saluta secerătorii, iar aceștia 
răspundeau politicos: 

— Pe o căldură ca asta mergi fără pălărie. Ai 
putea cel puţin să-ţi aperi capul cu umbrela. 

— Dacă aș avea umbrelă, n-aş aștepta sfatul 
vostru. 

— Dar ce ai la brâu? 

— Cum ce am? Un cuţit! 

— Om bun, aceasta-i umbrelă, nu cuțit. 

Take-Trai se înfurie: „Nevastă-mea mi-a făcut 
asta. Am să-i arăt eu. Mă întorc îndată acasă.“ 

Când ajunse în satul său, intră în prima casă din 
marginea satului. 

— Eşti o leneșă, o neglijentă, o necinstită, 
începu el să strige încă din prag. Din cauza ta a 
trebuit să mă întorc din drum, să renunţ la iarmaroc.' 

— Nu cumva ai greşit casa, vecine? întrebă 
gospodina. 

Take-Trai se rușină foarte mult. leşi din casă și 
alergă la prăvălie, ca să cumpere un mic dar pentru 
vecină și să se scuze astfel pentru neplăcerea făcută. 

— Cer scuze că am strigat atât de tare, începu 
el din prag, când se întoarse de la prăvălie. V-am 
adus în dar un pachet de ceai. 

— Nu-mi aduc aminte să fi strigat la mine. Şi 
apoi, prin ce minune te-ai întors atât de TA de la 
oraș? 

Take-Trai de-abia acum îşi dădu seama că 
intrase în propria sa casă. | 

Dar de data asta se bucură foarte mult. 

— N-am găsit nimic interesant la iarmaroc. 
i-am cumpărat un pachet de ceai și m-am întors. 

Prepară un ceai proaspăt, bun, să-l bem împreună. 
De-ar fi știut nevastă-sa ce-a păţit el!... 


Comoara cea mai de preţ 


UN PRINȚ OARECARE avea obiceiul să 
strângă tot felul de comori și lucruri vechi și 
ciudate, pe care le păstra cu sfințenie în castelul 
său. 

Dar ce nu, avea el! Și cornul leului bărbos, și 
buricul peștelui, evantaiul, ba chiar și cingătoarea 
zeului tunetului, Caminarisam! 

Prinţul se mândrea foarte mult cu obiectele sale 
rare. Dar cel mai de preţ lucru la care ținea cu 
deosebire era un cocoș de aur. Cu toate că era făcut 
în întregime numai din aur, semăna întru totul cu 
un cocoș adevărat. În fiecare zi, de cum începeau să 
mijească zorile, el cânta de trei ori: „Cu-cu-ri-gu!“ 

Cea mai mare plăcere pentru prinţ era atunci 
când, din vreme în vreme, își scotea din cuterele 
zăvorâte comorile sale și le admira ceasuri întregi. 

Desfătarea nu-l obosea niciodată și nici nu cunoştea 
margini atunci când el își privea comorile care îi 
erau cele mai aproape de sufletul său. 

Prinţul_avea opt slujitori. Fiecare dintre ei, aşa 
cum se cuvine slujitorilor de prinți, aveau de 
asemenea și ei obiectele lor de preţ, cu care se 
mândreau. 

Într-o zi, prinţul își chemă slujitorii şi le spuse: 

— lată despre ce este vorba: mâine seară ofer o 
priveliște a comorilor mele cele mai de preţ. Să 
veniţi cu toții la castel, cu raritățile pe care le aveţi 
și voi. Cel a cărui comoară va fi mai de preţ va 
primi din partea mea o răsplată bogată. 

Slujitorii-se bucurară. 

„Parada comorilor!“ se auzea pretutindeni. Era 
un lucru foarte interesant şi fiecare spera: 

— Răsplata o voi primi eu! 

— Ba nu, eu! 

Astfel, certându-se, curtenii se împrăștiară pe 
la casele lor. 

Veni și seara celei de-a doua zi. Prinţul își 
scoase cocoșul de aur şi aștepta să se înfățișeze și 
- slujitorii săi cu obiectele lor de preţ. 

În curând apăru primul siujitor. El își aduse 
„Ochiul balaurului“. 


N . 

Al doilea slujitor sosi cu un craniu mic. 

— lată craniul unui vițel, spuse el satisfăcut. 

Al treilea slujitor sosi cu felinarul unei 
vrăjitoare. Al patrulea, cu cizme de vrabie. Al 
șaselea, cu aripile și picioarele unui porumbel- 
sfârlează. Al șaptelea, cu o ureche făcută să audă 
surzii. 

Unul după altul se adunară cu ciudăţeniile lor, 
şapte slujitori, şi aşteptară pe cel de al optulea, dar 
acesta, nu se știe de ce, întârzia. 

— Unde o fi? Ce s-a întâmplat cu el? 

— Pesemne n-are ce arăta! 

— Se vede doar că din pricina asta n-a venit! 
Păcat... 

În timp ce cei şapte slujitori vorbeau astfel, 
apăru şi cel de-al optulea slujitor. Se aplecă cu mult 
respect în fața prinţului. 

— Am întârziat, luminăţia voastră, nu am nici 
o scuză pentru acest lucru. 

—-Ai să te scuzi mai târziu. Acum arată-ne 
repede ce comoară ai adus? 

— Da, da... numai că eu n-am nici o comoară 
care s-ar putea numi într-adevăr de preţ. Nu am știut 
ce să aduc în astă seară și atunci am luat cu mine o 
comoară dintre cele mai obişnuite. 

— O! O comoară obișnuită? Asta ce-o mai fi? 
Arat-o îndată, ca să ne dumirim! 

— Am lăsat-o în faţa porţii castelului. 

— Cum aşa, fugi repede după ea! 

— Da, luminăţia voastră. Numaidecât! 

Cel de-al optulea servitor plecă și îndată se 
întoarse cu comoara lui. Erau patru băieţi cuminţi și 
patru fetiţe drăgălașe. Copiii se așezară perechi- 
perechi și se înclinară respectuos în fața prinţului și 
a celor prezenţi. . 

Deodată marea sală se lumină de strălucirea 
obrajilor însufleţiţi ai copiilor. Iar cocoșul de aur al 

“prințului cât și curiozităţile slujitorilor săi păliră în 
fața acestei comori 

— Mda... spuse prinţul oftând, într-adevăr este 
o comoară foarte frumoasă... Sunt niște copii 
„minunaţi! Dar de ce-i zici comoară obișnuită, câtă 
vreme, alături de ea, rarităţile și obiectele noastre 
de preţ arată aproape ca niște gunoaie? Te invidiez, 
pentru că ai cea mai de preț comoară din Japonia: 
copiii. Ai învins. Răsplata ţi se cuvine ţie. Te 
felicit! Te felicit! 

Auzind ceilalți slujitori cuvintele prințului, se 
rușinară, plecându-și capetele în jos şi multă vreme 
le ţinură astfel, într-o tăcere desăvârșită. l 


Hainul 


A FOST ODATĂ, demult de tot, un om tare 
hain la suflet. Avea pământuri întinse, case și alte 
atâtea bogății, dar sufletul lui era negru ca păcura. 
Cu toţi supușii lui era neîndurător şi nimeni nu-l 
iubea. I se dusese vestea de sufletul său rău, rău, 
până în împărăţia diavolului. Și, din curiozitate, un 
drăcuşor se furișă, într-o bună zi, în casa acelui om 
rău, vrând să se convingă dacă așa era sau ba. A 
stat la pândă drăcușorul și, când îl văzu că iese din 
casă și se pregătește să plece cu caleașca în satul 
vecin, o zbughi iute înaintea lui, ca să-i iasă în cale. 
Luând chip și asemănare de om, după câțiva zeci de 
metri, iată că-l rugă diavolul cel şiret: 

— Te rog să mă iei și pe mine în caleașca 
dumitale! 

Dar hainul îl recunoscu după corniţe, deși îi 
„erau ascunse de un păr negru, stufos. Nu luase 
niciodată suflet de om în trăsura lui, dar pe un 
diavol s-a temut să-l respingă. 

— Poftim de te urcă, îi răspunse și-i dădu o 
mână să urce. 

După câtva timp se întâlniră cu o mamă care-și 

bătea băiatul, fiindcă nu-i dăduse ascultare și, 
supărată cum era, iat-o spunând cât o ţinea gura: 

— Să te ia dracu, năzdrăvane, căci numai 
supărări îmi faci! 

De cum o auzi ce spune, despotul hain îi șopti 
diavolului: 

— Mi se pare că mama aceea ţi-a dăruit pe 
propriul ei fiu, de ce nu te grăbești să i-l iei? 

— A spus-o în glumă! Nici nu mă gândesc: îi 
răspunse diavolul. 

Mai departe, iată un bătrân cu o mârţoagă: 

— Fir-ai al dracului de cal jigărit! Abia te mai 
târăști! înjură amărât bătrânul. 

— Nici pe calul ăsta nu-l iei? Nu l-ai auzit pe 
bătrân c-ar fi bucuros să scape de el? îl stârni din 
nou omul hain. 

— Nu-i adevărat. Ştiu eu cât ţine de mult la 
calul lui, dar l-a supărat acum, ar fi însă mai necăjit 
dacă ar rămâne fără el. 

Mai departe iată o femeie că se oprește în fața 
trăsurii şi strigă: 

— Lua-te-ar dracu de om hain! Din cauza ta nu 
mai avem de nici unele! Zgârcenia și răutatea ta 
ne-au distrus! 

Omul cel rău amuţi. Dar diavolul se uită crunt 

la el şi se răsti: 

— De-astă dată nu mă-nşel, sunt sigur că 
această femeie a fost sinceră în ce-a spus și n-a 
glumit deloc. 

Fără a-i da răgaz de dezvinovăţire, din ce 
auzise și ce văzuse, diavolul a fost sigur că îi fusese 
dăruit cu adevărat și că face bine să- á- ducă la el în 
iad, ca să-l răsplătească. 


Gombei-păsărarul 


ÎN NORDUL ÎNDEPĂRTAT al Japoniei, în 
satul Inaghi din insula Hokaido, trăia un țăran pe 
nume Gombei. Nu avea nici tată, nici mamă, nici 
copii. Trăia de unul singur la marginea satului, 
într-o cocioabă, îndeletnicindu-se cu vaaan rațelor 
sălbatice. 

În fiecare zi, Gombei se trezea până-n zori, 
“mergea la un lac mare ce se afla nu departe de sat, 
așeza laţuri de salcie și multă vreme pândea rațele 

lângă apă. Într-o zi ilie să prindă când trei, când 
două rațe, dar se-ntâmpla ca în laf să nu cadă decât 
o rață, iar uneori nici una. 

Odată, într-o primăvară timpurie, Gombei a 
venit acasă, trei zile în şir, numai cu câte o rață. În 
cea de-a treia seară, însă, întorcându-se de la 
vânătoare, începu să chibzuiască: 

„În fiecare zi pun trei lauri, veghez lângă lac 
din zori şi până în noapte, dar prind o singură rață 
pe zi. Mâine, din nou va trebui să mă scol cu 
noaptea în cap, apoi toată ziua voi îngheţa pe mal. 
Ce-ar fi să pun pe lac o sută de laţuri? Aș prinde 
dintr-un foc atâtea rațe, încât aș putea să stau o lună 
întreagă acasă şi să mă-ncălzesc la sobă“. 

În dimineaţa următoare, Gombei n-a mai plecat 
de acasă şi a-nceput să împletească lațuri noi, din 
nuiele de salcie. A împletit el o sută de lauri, le-a 
așezat pe lac şi abia târziu de tot s-a dus să se culce. 
Toată noaptea n-a visat decât un lucru: că veneau în 
zbor o mulțime de rațe și toate se așezau în laţurile 
lui. Gombei se trezi în puterea nopții, se îmbrăcă 
repede și alergă spre lac. Dar pe lac nu era nici o 
rață. Laţurile arătau așa cum le lăsase seara. Toate 
erau legate cu o funie, iar capătul funiei era 
înfășurat de un copac. Gombei își cercetă din nou 

laţurile și se așeză la pândă, Tângă un copac. Treptat 
se lumină de ziuă. Deodată începură să vină în zbor 
o mulţime de rațe. Se-nvârtiră în stoluri deasupra 
lacului, apoi o rață, după ea a doua, a treia, a patra 
se aşezară pe apă. Și de-abia se aşeza rața pe apă, 
că și nimerea în laţul lui Gombei. Curând, în fiecare 
laţ era câte o rață. Numai un singur laţ era gol, iar 
deasupra lacului zbura ultima rață. Atunci Gombei 
dezlegă capătul funiei de pe copac şi începu s-o 
înfășoare ușor pe mână. Îi părea rău să scoată 
laţurile atâta vreme cât mai rămăsese unul gol. 

„O singură rață de-aş mai prinde, aş face suta. 
Atunci aș strânge laţurile. Mai repede, mai repede!“ 
îşi şoptea Gombei. 

În curând se lumină de-a binelea şi răsări 
soarele. De după crestele munţilor, razele 
luminoase ale soarelui cădeau pe lac, iar apa 
strălucea. Pe apă, rațele se agitară,. bătură din aripi 
şi toate cele nouăzeci şi nouă, cu laţurile la 
picioare, se ridicară deasupra lacului. Gombei trase 
cu putere de funie, dar rațele erau mai puternice 
decât el: doar erau nouăzeci și nouă! 

Acum nu Gombei trăgea de funie, ci funia îl 
trăgea pe el. Şi iată că se desprinde de pământ și se 
ridică în aer. Cu cât zburau rațele mai sus, cu atât se 

ridica.şi Gombei. El atârna de capătul funiei și se 
ținea tare de ea cu ambele mâini. Lacul rămăsese 
departe. Gombei își mijea ochii, dar îi era frică să 
privească în jos. Rațele zburau tot mai sus, tot mai 
departe, trecând pe deasupra lacului, pe deasupra 
satului, pe deasupra copacilor, pe deasupra pădurii, 
se înălțau deasupra munţilor. 

Deodată, funia de care atârna Gombei se rupse. 
Rațele zburară mai departe, iar Gombei rămase 
_ atârnat în aer. Inima îi îngheță de frică. Ar fi putut 
să cadă, dar nu se întâmplă nimic. Gombei se miră 
și, cu teamă, deschise ochii. Ce se întâmplase? 
Văzu că zboară prin aer. Îi luase vântul. Un vânt 
puternic îl purta pe Gombei deasupra pământului, 
deasupra pădurilor, deasupra munţilor, deasupra 
văilor, deasupra mării, departe-departe spre sud. A 
zburat o zi, a mai zburat una şi încă una. În cea de a 
treia zi, vântul se mai potoli și Gombei, încet-încet, 
"se apropie de pământ. Se uită în jos și văzu sub el 
acoperișuri de case și împrejur numai câmp. Pe 
câmp, ţăranii semănau orez. Gombei se lăsă în jos, 
în mijlocul câmpiei. Țăranii părăsiseră lucrul şi 
alergară din toate părțile. Gombei își mișcă 
picioarele și mâinile — din pricina zborului prea 
lung, el nu-și simţea nici mâinile, nici picioarele — 

apoi, politicos, dădu bineţe țăranilor și-i întrebă: 

— Ce sat e ăsta? Unde am nimerit? 

— Acesta este satul Akano, îi răspunseră 
țăranii. ' 

„— Niciodată n-am auzit de un asemenea Sat, 
Voi sunteţi japonezi? 

— Da, suntem japonezi. Pesemne că tu ești de 
departe dacă nu cunoşti satul Akano. 

— Eu sunt din insula Hokaido, din nordul 
Japoniei. 

— Satul Akano este pe insula Kiusiu, în 
punctul cel mai de sud al Japoniei. Cum ai nimerit 
la noi? Şi de ce ai coborât din cer? 

Atunci Gombei le povesti ţăranilor cum l-au 

ridicat rațele în aer și apoi cum l-a purtat, trei zile, 
vântul. 
— Acum n-o să mai ajungi acasă, gr..iră 
țăranii, ascultând povestea lui Gombei. Pentru asta, 
trebuie să treci multe strâmtori și mări și să străbaţi 
pe jos întreaga Japonie de la sud la nord. Mai bine 
rămâi aici, ne ajuţi la muncă, iar noi te vom hrăni. 

Gombei se gândi puţin și se învoi. 

— În insula mea n-am pe nimeni. De ce nu aş 
rămâne la voi? 

Astfel a rămas Gombei pe insula Kiusiu, în 

satul Akano. Îi ajuta pe țărani la muncă, semăna cu 
ei orezul, smulgea buruienile. Timpul trecea 
repede, a trecut primăvara, a trecut și vara. Orezul 
crescuse mare și era copt, numai bun de secerat. 

Într-o zi, țăranii plecară cu secerile pe umăr şi 
- începură să secere. Gombei se apucă și el cu râvnă 
de treabă, când, deodată, dădu peste un spic tare 
gros și înalt. Gombei îl aplecă la pământ și tocmai 
când vroia să-l taie cu secera, spicul se îndreptă și-l 
lovi pe Gombei cu atâta putere, că-l aruncă în aer. 
Dar Gombei nu căzu pe pământ, căci din nou îl 
înșfăcă vântul și-l ridică deasupra câmpului. 

Gombei nu se mai miră. Inţelesese dintr-o dată 
despre ce este vorba. 

— Firește, ăsta este același vânt care m-a adus 
în Kiusiu. Acum vântul se întoarce şi o să mă duc 
"acasă. 

De data aceasta se așeză în văzduh bine, ca să 
“nu-i mai amorțească mâinile şi picioarele. Vântul îl 
purtă pe Gombei deasupra pământului: deasupra 
pădurilor, deasupra munţilor, deasupra văilor, 
deasupra mărilor întinse, departe-departe, spre 
miazănoapte. O zi întreagă zbură Gombei prin aer, 
dar spre seară vântul se mai linişti și Gombei se lăsă 
încet-încet pe pământ. 

„Astăzi am zburat numai o zi, iar data trecută 
trei zile. Înseamnă că nu am ajuns în Hokaido“, își 
zise Gombei. Într-adevăr, locul era necunoscut. Cât 
vedeai cu ochii, numai șes pustiu, nici tu casă de 
oameni, nici copaci, nici tufișuri. Lui Gombei i se 
făcu teamă. Începu să se întunece și din toate părţile 
„se adunau nori întunecoși. Curând avea să plouă. 

„Unde o să mă adăpostesc?“ se gândi Gombei. 
Şi porni degrabă mai departe. Sperase să ajungă la 
vreun adăpost. 

Deodată se împiedică de-o uriaşă ciupercă albă. 

„lată ce ciuperci nemaipomenite cresc în 
această ţară!“ își zise Gombei. Dar, aplecându-se, 
văzu că nu era nicidecum ciupercă, ci o pălărie 
largă țărănească, împletită din paie de orez. 

„Grozav! se bucură Gombei. Cu o asemenea 
pălărie n-o să mă ude ploaia.“ 

Ridică pălăria și vru să și-o pună pe cap, dar 
pălăria era prea mică. O trase mult timp de 
marginile largi și, în sfârșit, cu greu izbuti să şi-o 
pună pe cap. Şi ca să nu-i scape, o legă sub bărbie 
cu șireturile și porni mai departe. 

Nu făcu nici o sută de pași, că începu să picure. 
Cerul se acoperise pe de-a-ntregul cu nori. Vântul 
încercă să-i smulgă pălăria de pe cap, dar Gombei o 

înțepenise, iar şireturile erau bine legate. Până la 
urmă, însă, vântul o ridică în văzduh și o dată cu ea 
și pe Gombei. ÎI ridică așa de sus, că bietul om nu 
mai văzu sub el pământul: nici pădurile, nici 
munţii, nici marea, ci doar norii de sub picioare. 
Pentru prima dată în viață, Gombei vedea norii atât 
de aproape. Unii erau cârlionțaţi, alţii erau netezi, 
unii erau groși şi pufoși, iar alții turtiţi și subțiri. A 
zburat el așa pe deasupra norilor o zi, apoi alta. In 
cea de-a treia zi, vântul se potoli și Gombei începu 
să se apropie de pământ. 

„Acum unde voi nimeri?“ se întrebă Gombei. 

Privi în jos şi văzu că se apropia de un sat mare. 
În mijlocul satului se afla o pagodă! înaltă, cu cinci 
caturi. Nici n-apucă s-o privească, așa cum ar fi 
vrut, că se trezi pe catul cel mai de sus și se prinse 
cu mâinile de vârful pagodei. Să stea așa de sus era 
mai înfricoșător decât să zboare. 

Gombei se uită în jos, încercând să vadă dacă 
nu sunt trepte, dar nu se afla nici o scară. Atunci 
Gombei începu să strige cât îl ţinea gura. 

— Ajutor! Ajutor! 


1Pagodă — templu Ia unele popoare din Orient, în formă 
de turn piramidal (n. red.). 

La strigătul lui alergară oamenii din toate 
casele. Tot satul se adună la pagodă. La început 
nimeni nu-și dădea seama de unde se auzea 
chemarea. Deodată un băieţel strigă: 

— Pe pagodă e un om! 

Oamenii se îngrămădiră în jurul pagodei, 
ridicându-și capetele. De jos, Gombei părea atât de 
mic, că de-abia putea fi zărit. Dar el privi în jos și 
strigă: 

— Ajutor! Ajutor! 

Deodată, ameţind, Gombei se clătină, își 
desprinse mâinile de pe vârful pagodei şi căzu peste 
țăranii care se adunaseră jos. Ţăranii se îngroziră, 
porniră iute în toate părțile, se izbiră unii de alții 
cap în cap, de văzură stele verzi. De Ja aceste stele 
s-a aprins totul în jur. Au ars și țăranii şi pagoda și 
Gombei. 

Chiar și povestea noastră a ars. 


Ficatul maimuţei 


ÎN ADÂNCURILE MĂRII, se afla un palat 
nemaivăzut: acela al dragonului. Dragonul era cel 
mai puternic dintre vieţuitoarele mării: avea o coadă 
inelată și înfricoșătoare, iar pe gură arunca flăcări. 
Toţi se temeau de el: și rechinii și peștii şi 
meduzele. 

Iată însă că se întâmplă o mare nenorocire: fiica 
dragonului mării s-a îmbolnăvit. A strâns dragonul 
la palatul său pe cei mai buni vraci și tămăduitori. 
Au doftoricit-o ei pe fata dragonului cum s-au 
priceput mai bine — i-au dat fel de fel de leacuri, 
dar nimic n-o ajuta. Fata slăbea văzând cu ochii și 
"se-nvineţea. 

Atunci dragonul își chemă supușii și-i întrebă: 

— Ce să fac? 

— Sa! răspunseră peştii înclinându-și capetele 
într-o parte. | 

Când în Japonia cineva spune „Sa“, asta vrea să 
însemne că acela n-are nimic de zis. 

Dragonul o chemă pe caracatiţă. Găsăeatiţa 
„înotă îndelung în jurul bolnavei și grăi: 
— Îi trebuie ficat de maimuţă vie. 

Dragonul se mânie: 

— Ca să faci rost de ficatul ăsta, trebuie mai 
întâi să găsești o maimuţă vie! Dar, de unde s-o iei 
aici, în fundul mării? 

— Nu te mânia, spuse caracatița, care, fiind 
tare bătrână, le știa pe toate. Departe, la miazăzi, se 
află Insula Maimuţelor. Poruncește să meargă 
cineva acolo și să-ți aducă o maimuţă vie. 

Pentru o asemenea treabă nu trimiţi pe oricine. 
Chibzuiră pe cine să trimeată. 

— Vom trimite rechinul. El are colții mari, zise 
dragonul. 

- Caracatiţa își agită toate cele opt picioare. 

— Nu! Nu! Cum poţi să trimiţi rechinul? O să 
înghită maimuța cu ficat cu tot. 

— Ei atunci vom trimite peștele-fierăstrău. El 
este ager. ; 

— Nu! grăi din nou caracatița. Pe drum, 
peștele-fierăstrău o să reteze maimuța în două. 

— Atunci pe cine să trimitem? 

— Ascultă! spuse caracatiţa (ea era bătrână și le 
ştia pe toate). Să meargă meduza. Știm cu toţii că 
maimuța trăiește pe uscat. Ca să o poţi prinde, 
trebuie să ieși din apă. Ori asta o poate face numai 
meduza. Ea se laudă că are patru picioare şi pentru 

| meduză e un fleac să umble pe pământ. Să aducă 
maimuța. 

— Ai auzit, meduzo? întrebă dragonul. 

— Am auzit, răspunse meduza. Numai că până 
acum niciodată n-am mai prins maimuțe. De fapt, 
cum arată o maimuţă? 

— Maimuţa are faţa roșie, şezutul roșu și o 
coadă scurtă. Îi place să se caţere prin copaci şi să 
mănânce castane. 

— A-a! exclamă meduza. Voia să pornească la 
drum, dar căzu pe gânduri și întrebă din nou: Da' 
cum se prind maimuţele? 

— Fireşte, n-o să înhaţi maimuța cu forța. Tu 
ești mică, iar ea e mare. Trebuie s-o păcălești! 

— A-a! făcu încă o dată meduza, și dădu să 
plece, dar se opri iar și întrebă: Dar cum s-o car în 
spinare, dacă eu sunt mică și ea e mare? O să-mi fie 
greu. 

— Ce să-i faci? Trebuie să suporţi! 

— A-a! spuse a treia oară meduza, apoi ieși la 
suprafaţa mării şi o porni pe valuri departe-departe, 
spre miazăzi. 

Pe drum, meduza se gândea tot timpul. Se 
gândea cum s-o păcălească pe maimuţă și drumul i 
se părea mai scurt. Așa a plutit trei zile în şir. 

În sfârşit, departe-departe, înainte, pe apa 
albăstrie apăru un punct negru. 

„lată și Insula Maimuţelor“, îşi zise meduza. 
Înotă mai departe, se scutură şi păşi pe uscat. 
Numaidecât zări un copac, iar în copac un șezut 
roșu şi o coadă scurtă. „Asta e o maimuţă vie!“ 

— Bună ziua, maimuţo! grăi meduza. Ce vreme 
frumoasă! 

— Bună ziua, dar nu ştiu cum te cheamă! 
Vremea-i frumoasă, este adevărat, dar tu cine ești 
şi de unde ai apărut? 

— Eu sunt meduza și trăiesc pe fundul mării. 
Am avut chef să mă încălzesc la soare și am ieșit să 
mă plimb. Întâmplător am înotat până aici și am 
„ieşit la mal. Vezi bine, eu am patru picioare. Mi-e 
totuna, să înot în apă sau să merg pe pământ. 
Grozavă e insulița voastră! 

— E cea mai bună insulă din lume, zise 
maimuța. Priveşte ce copaci înalţi, câţi nuci şi câţi 
castani avem de jur-împrejur. Cred că niciodată n-ai 
văzut un loc atât de minunat! 

— Ei, cum să-ţi spun! grăi meduza. i-am 
lăudat insula pentru că sunt politicoasă. Trebuie 
să-nţelegi însă că eu am văzut pe lume şi locuri mai 
neasemuite. Vezi bine, eu trăiesc în adâncul mării! 

— E cu putinţă?! se miră maimuța și se mută cu 
o creangă mai jos: de aici o auzea mai bine. Şi acolo 
se poate trăi? 

— Cum, tu nu știi? Nu ai auzit de palatul 
dragonului mării? Eu locuiesc chiar lângă palat. 

— De auzit, am auzit, dar n-am avut prilejul 
să-l văd, recunoscu maimuța. Poate doar în poză! 

— Ehei, meleagurile noastre sunt mult mai 
frumoase decât e zugrăvit în poze, o întrerupse 
meduza. Nici nu-ţi închipui ce minunat e acolo! 

— Ce poate fi așa de grozav? mai întrebă 
maimuța. 

Meduza ar fi vrut să spună că acolo apa e foarte 
sărată și că sunt multe alge și moluște, ceea ce ei îi 
plăcea tare mult. Își aminti însă la timp că trebuia 
s-o păcălească pe maimuţă și îi zise: 

— Acolo sunt copaci înalţi, de două ori mai 
înalți decât la voi. 

— Castane verzi? 

— Câte vrei! La noi, castanele cresc în toţi 
copacii. Nu numai în castani, chiar și în pini. 
` — O! se miră maimuța. Cobori din copac și se 
apropie de apă. Tare mult aș dori să vin pe la voi! 

Meduza se bucură, firește, dar, prefăcându-se, 
_îi spuse cu indiferență: 

— Dacă vrei atât de mult să vii la noi, pot să-ţi 
arăt drumul. 

— Dar eu nu știu să merg pe apă. 

— Nu ştii? Păcat! Fiindcă dorești atât de tare, 
fie, am să te duc eu în spinare! 

— Ei, nu se poate. O să-ţi fie greu. 

— Nu-ţi fie teamă, mă descurc eu. 

— Mulţumesc pentru bunăvoință! Hai să 
mergem! 

Meduza se aruncă în apă, iar curioasa maimuţă 
păși cu grijă pe spinarea largă, se așeză pe vine și 
cu mâinile ei lungi se agăţă de coastele meduzei. 

— Mai încet, spuse ea. Mă tem c-o să cad în 
apă, spinarea şi coastele tale sunt atât de lunecoase! 

— Nu-i nimic, ţine-te mai bine! 

Meduza plutea iute-iute. Treaba era făcută: o 
maimuţă vie se afla pe spinarea ei. Acum nici n- 
avea la ce să se mai gândească. Ba chiar începu să 
se plictisească. Era tare limbută și nu-i plăcea să 
tacă, mai ales când avea cu cine să vorbească. 

— Spune-mi, te rog, întrebă nitam-nisam, tu ai 
ficat? 

Maimuţa făcu ochii mari. 

— De ce întrebi? 

— O, e foarte important! 

— Ce este așa de important? 

— Nu pot să-ţi spun. 

Maimuţa se sperie. Înţelese numaidecât că se 
pusese ceva la cale împotriva ei. 

— Te rog, spune-mi despre ce e vorba. S-ar 
putea ca ficatul meu să nu fie ăla care-ţi trebuie ţie. 

Acum se sperie de-a binelea meduza. Uitase de 
sfaturile pe care le primise acasă ” îi destăinui 
maimuţei tot adevărul. 
| — Fata dragonului mării are nevoie de ficaiul 

tău. S-a îmbolnăvit şi nimic n-o poate salva. Şi, 
uite, pe mine m-au trimis după tine. Când o să 
ajungem acasă, or să-ţi ia ficatul, fata dragonului o 
să-l mănânce şi o să se înzdrăvenească. 

Maimuţa tremura îngrozită de frică. Era cât 
pe-aci să sară de pe spinarea meduzei, însă de jur- 
împrejur era numai apă. Ce să facă? S-o roage pe 
meduză s-o ducă înapoi? Da' meduza n-o s-o 
asculte. Maimuţa se gândi puţin și spuse cu glasul 
cel mai liniștit: 

— Firește. Îi voi da cu plăcere ficatul meu. Eu 
am mai mulţi. Crezi că o să-mi pară rău pentru 
câţiva din ei, când știu cine are nevoie? Tocmai fata 
dragonului mării! Nu sunt eu maimuța care să 
regrete atâta lucru! Dar de ce nu mi-ai spus de la 

început despre ce este vorba? Că, uite, mi-am lăsat 
toţi ficaţii acasă. 

— Cum i-ai lăsat? 

— laca așa, i-am lăsat! Dimineaţă i-am spălat și 
i-am atârnat în copac să se usuce. Ficatul trebuie 
spălat o dată pe săptămână, altfel se murdărește. 

„Vai, ce păcat! îşi zise meduza. Bine, cel 
puţin, că am întrebat la timp.“ 

— Hei! Ce să fac eu cu tine fără ficat? grăi ea 
către maimuţă. 

— E adevărat, răspunse maimuța. Hai să ne 
întoarcem pe insulă să-l luăm. 

— Vorbești adevărat? Atârnă în copac? 

— O să vezi! Am un ficat foarte bun și gras. 

— Atunci să-l iei pe cel mai gras. Bine? 

— Fără îndoială. Numai că du-mă mai iute la 
țărm. 

Meduza se întoarse înotând înapoi spre insulă. 
Îndată ce atinse malul, maimuța sări pe pământ și 
din două salturi ajunse la copac și se prinse de întâia 
creangă cu mâinile şi picioarele. 

— Hei, de ce zăbovești atât? strigă meduza. 
Grăbește-te! Și așa am pierdut destul timp. 

Maimuţa însă se cățărase chiar în vârful 
copacului și de acolo arătă meduzei limba. 

— Neobrăzato! se mânie meduza. Coboară 
neîntârziat! 

— Nici nu mă gândesc! Mulţumesc pentru 
plimbare. N-o să mai merg cu tine niciodată. 

— Dar ficatul? Cum să mă întorc fără el? 
începu meduza să plângă. i 

— Nu-mi pasă cum te vei întoarce. Eu, însă, 
nu vreau să rămân fără ficat. Tu chiar crezi că ficații 
mei atârnă în copac? Nu, n-am decât unul singur, 
aici înăuntru, unde îi este locul. 

— Aşadar m-ai păcălit! se supără meduza. E 
necinstit! O să mă plâng dragonului mării. 

— Eu nu mă tem de dragonul tău. Dacă totuși 
dorești atât de mult ficatul meu, caţără-te până la 
mine în copac. Doar ai patru picioare. 

Meduza însă nu ştia să se urce în copaci. 

— Ascultă, spuse ea maimuţei, dar cu palatul 
dragonului mării cum rămâne? Doar aveai de gând 
să-l vezi. Și castanele din pini? 
| — N-am nevoie de castanele tale din pini. Îmi 
“plac numai castanele din castani, îi răspunse 
maimuța. 

Şi uite așa, meduza cea nătângă fu nevoită să se 
întoarcă acasă cu mâinile goale. Porni pe valuri 
" departe-departe, spre miazănoapte. Drumul i se 

păru iarăși ușor, fiindcă tot timpul se gândea. Acum 
se gândea de ce maimuța nu mai vrea să vadă 
"împărăţia de sub ape. Acasă, o așteptau dragonul cu 
supușii lui, de trei zile. 

— Unde-i maimuța? strigară peștii de cum o 
văzură pe meduză. 

— În copac, răspunse cu tristețe meduza. La 
început am păcălit-o, dar apoi m-a păcălit ea pe 
mine. I-am povestit că la noi în pini cresc castane. 
Acest lucru i-a plăcut maimuţei. S-a urcat pe 
spinarea mea şi am pornit-o încoace. Pe drum, însă, 
maimuța și-a amintit că și-a uitat ficatul acasă și a 
fost nevoie să ne-ntoarcem pe insulă. La drept 
vorbind însă, maimuța m-a înșelat: ficatul îl avea la 
ea. N-a mai vrut să vină în împărăția noastră de sub 
apă. Credea că, pesemne, castanele care cresc în 
pini nu-s dulci. SAA 

Dragonul mării ascultă ce ascultă, apoi izbi din 
coadă și zbieră: 

— Loviţi-o fără milă! S-o bateţi cât puteţi de 
tare, până o să-i iasă toate oasele! 

Și au bătut meduza, au bătut-o neîncetat, până 
i-au scos toate oasele. 

De atunci a rămas meduza fără oase. 

——_—_———_— ——_ ————_——— 


Ea se leagănă pe valurile înspumate ale mării 
ca un ghemotoc moale și alunecos. 
Ce să facă prostul cu oasele? 


a 


Evantaiul tui Tengu 


ERA O ZI CALDĂ de primăvară. Heisaku 
porni în munți să cosească fânul. Soarele ardea 
plăcut și leneșului Heisaku îi veni chef să se 
odihnească și să-și încălzească spinarea. Se așeză pe 
o buturugă, începu să privească cerul albastru și să 
asculte ciripitul vrăbiilor. Ascultă el ce ascultă şi 
uită cu totul de treabă. 

Când se sătură de atâta şedere, scoase din 
buzunar zarurile şi începu să se joace. Zarurile 


"cădeau pe o lespede de piatră mare și netedă, care 


se afla lângă buturugă. Heisaku spunea întruna: 


Zaruri, zaruri! 
Așezaţi-vă, zaruri, 
Albe zaruri! 

Deodată, din spate, dintr-un pin înalt, se auzi o 
voce subțirică: 

— Heisaku, ce faci aici? 

Heisaku se sperie. Se uită înapoi şi, pe-o 
creangă de pin, văzu pe dracul cel năsos, Tengu, 
pe adevăratul Tengu, așa cum apărea el în desene: 
cu nasul lung, mai lung decât capul, ţinând în mână 
un evantai. 

Heisaku căzu în genunchi, începu să tremure și 
să plângă. 

— Fie-ţi milă, Tengu, nu mă omori! 

— Nu-ţi fie teamă, îi spune Tengu cu blândeţe. 
N-am de gând să te ucid. Vreau să știu numai ce 
arunci tu acolo şi de ce bolboroseşti asemenea 
vorbe? Ce ai în mână? 

— Astea? Sunt zaruri. Uite, vezi, așa cum s-au 
potrivit acum, fac un punct; așa, fac două, car pot 
să se nimerească și trei, și patru, și chiar șase. La 
zaruri se pot câștiga mulţi bani. 

Tengu nu înțelegea nimic, dar își zise totuşi că 
povestea cu zarurile este o treabă amuzantă. Ar fi 
„vrut să aibă şi el aşa ceva. 

— Heisaku, dă-mi mie zarurile tale. 

Dar Heisaku nu se învoi. 

— Cum să-ţi dau zarurile? E ca şi cum ţi-aș da 

capul. Nu pot să fac asta! 

Năsosul Tengu dori atunci şi mai mult să obţină 
zarurile. 

— Doar nu ţi le-am cerut de pomană! În 
schimbul lor îţi voi da ceva care-ţi va plăcea foarte 
mult, îi spuse el cât se poate de mieros. 

— Ce-mi dai? 

— lată ce! 

Şi Tengu îi arătă evantaiul pe care-l ţinea în 
mână. 

— Numai atât? Ce să fac cu un evantai vechi şi 
ferteniţit? 

— Cum? Tu nu ştii ce putere are evantaiul lui 
Tengu? Îți explic îndată. Dacă ciocănești în partea 
cu desene a evantaiului și vei spune de trei ori: 
„Nasule, lungește-te! Nasule, lungește-te! Nasule, 
lungește-te!“, atunci vârful nasului tău, sau al cui 
vei dori tu, o să se lungească. Dacă vrei ca nasul să 
crească și mai mult, ciocănești mai tare. Dacă 
dorești ca nasul să crească mai încet, baţi mai încet. 
Când vrei ca nasul să şe scurteze, poţi s-o faci și pe 
asta; trebuie doar să ciocănești în faţa cealaltă a 
evantaiului şi să spui de trei ori: „Nasule, scurtea- 
ză-te! Nasule, scurtează-te! Nasule, scurtează-te!“ 
Şi nasul se va micşora. Vezi ce lucru minunat e 

evantaiul lui Tengu? Ia spune, crezi sau nu? Altfel, 
numaidecât fac să-ţi crească nasul tău borcănat până 
dincolo de cap. 

Heisaku se sperie și își acoperi nasul cu mâna. 

— Te cred, te cred! Cruţă-mă! Cum aș putea 
trăi cu un nas așa de lung? 

— Atunci, hai să facem schimbul! Poftim 
evantaiul meu, iar tu îmi dai zarurile. 

— Bine, răspunse Heisaku. 

Era tare bucuros, dar se prefăcea că ascultă 
numai de frică. 

Heisaku îi dădu lui Tengu zarurile sale vechi, 
crăpate, primind în schimb evantaiul cel fermecat, 
apoi, mulțumit, plecă spre casă. 

Heisaku cel leneș mergea încet pe drum și îşi 
zicea: „Pe cine aş putea încerca puterea fermecată a 
acestui evantai?“ 

Deodată, el zări un cortegiu solemn: patru 
servitori purtau o frumuseţe de fată într-o lectică de 
bambus, sub un baldachin de mătase, iar în față, în 
spate, la dreapta şi la stânga mergea mulțime de 
slujitori. 

Această frumoasă fată era fiica celui mai bogat 
prinţ din regiune. 

„la să încerc să-i lungesc niţel nasul! O să fie 

amuzant!“ își zise Heisaku. 
Se strecură pe furiș în gloata servitorilor, ajunse 


'chiar lângă palanchin!, bătu ușurel pe faţa deschisă 


a evantaiului și șopti de trei ori: 

— Nasule, lungește-te! Nasule, lungeşte- -te! 
Nasule; lungește-te! 

Și iată că nasul frumoasei fete se îndoi ușor, 
apoi începu să se lungească o dată, de două ori, de 
trei ori cât era înainte. Peste două-trei zile se zvoni 
peste tot că fiica prinţului s-a îmboinăvit de o boală 
neobișnuită: i-a crescut în sus vâriul nasului și acum 
seamănă cu Tengu. Nici leacurile doctorilor, nici 
rugăciunile călugărilor, nici descântecele vră- 
jitoarelor — nimic n-o putea ajuta. Sărmana 
prințesă s-a închis în palatul său, şi-a acoperit faţa 
cu un voal și plânge întruna. Părinţii ei nu știu ce să 
mai facă de durere. 

În sfârșit, în faţa porții apăru un mare anunț: 


Cine o să tămăduiască prinţesa de boala sa nemai- 
auzită, acela o va lua de nevastă. 


Când: Heisaku văzu anunţul, dădu fuga acasă, 


1 Palanchin (rar) — lectică (n. red.). 

îşi luă evantaiul fermecat și se îndreptă APERA spre 
palat. 

— Eu pot s-o vindec pe riiițeci spuse 
Heisaku, îndată ce-i dădură drumul în palat. ` 

Slugile îl conduseră imediat în iatacul prinţesei. 
Heisaku se înclină adânc în faţa ei, ciocăni cu 
degetul î în cealaltă faţă a evantaiului şi șopti de trei 
ori: 

— Nasule, scurtează-te! Nasule, scurtează-te! 
Nasule, scurtează-te! 

Numaidecât nasul începu să se micşoreze o 
dată, de două ori, apoi de trei ori și nasul 
preafrumoasei deveni tot aşa de frumos precum 
fusese înainte. lar me deveni mai frumoasă ca 
înainte. 

Acum nu mai era nimic de făcut, trebuia să se 
mărite cu Heisaku. 

Astfel, cu ajutorul evantaiului cel fermecat al 
“lui Tengu, leneșul Heisaku deveni omul cel mai 
bogat din sat. Putea să mănânce țipari prăjiţi cu orez 
alb, cât îi.poftea inima, zile în șir putea zăbovi în 
pat, se putea plimba prin munți şi — mai ales — 
nu trebuia să facă nimic. Uite așa trăia el. Într-o zi 
se ghiftuia până nu mai putea, în altă zi dormea tot 
timpul, în cea de a treia zi haihui şi apoi o lua de la 

capăt. Curând însă se sătură să nu facă nimic, era 
prea plictisitor. 

Într-o zi, Heisaku stătea lungit în grădină și 
căsca plictisit. Şi ca să se amuze într-un fel, scoase 
evantaiul de la cingătoare, se uită la el și își zise: 
„Oare nasul meu cât s-ar putea lungi?“ Și dintr-o 
dată se înveseli, bătu în evantai şi rosti de trei ori: 

= Nasule, lungește-te! Nasule, lungește-te! 
Nasuie, lungeşte-te! 

Numaidecât nasul lui Heisaku se îndreptă în sus 
şi începu să crească. A crescut de trei ori mai mare. 
Heisaku mai bătu o dată. Nasul se lungi de şase ori, 
apoi se făcu mai înalt decât casa, mai înalt chiar 
decât un copac. Crescuse atât de înalt, că chiar 
Heisaku nu mai putea să-și vadă vârful nasului. 

Heisaku era voios mare. Începu să lovească în 
evantai cu toată puterea. Nasul se tot lungi, ajunse 
mai sus de nori, până la cer, şi-l străpunse. 

Sus, sus se ivi în acest timp Tunetul, care văzu 
că ceva subțire, roșu și ascuţit, străpunge cerul şi se 
cațără tot mai sus. Tunetul se miră. „Seamănă cu un 
morcov. N-am văzut niciodată morcovi care să 
crească în cer, ba și cu vârful în sus!“ Apoi trase cu 
putere de morcov. 

— Au! strigă Heisaku de jos, de pe pământ. 

Deși vârful nasului ajunsese departe, era vârful 
propriului său nas și pe sărmanul Heisaku începu 
să-l doară. Întoarse totuși repede evantaiul, ciocăni 
în faţa opusă, strigând: 

— Nasule, scurțează-te! Nasule, dinite 
Nasule, scurtează-te! 

Şi, într-adevăr, dintr-o dată nasul începu să se 
micșoreze: o dată, de două ori, de trei ori. Numai 
că Tunetul era mai puternic decât Heisaku. Nasul se 
micșoră treptat, dar vârful îi rămăsese ca și până 
atunci în cer. Și fiindcă vârful nasului nu putea să se 
întoarcă din cer pe pământ, Heisaku fu nevoit să se 
ridice până acolo. Mai întâi trebui să se desprindă, 

“cu totul de pământ. Cu cât scădea nasul, cu atât 
Heisaku se înălța mai sus. Se ridică mai sus decât 
casa, mai sus decât copacul cel mai înalt din 
grădină, mai sus de nori și, în sfârșit, ajunse până 
la cer. Dar gaura pe care o făcuse Cu nasul era atât 
de mică, încât Heisaku nu putea să treacă prin ea. 
Şi astfel a rămas sus pe cer, suspendat de vârful 
propriului său nas. } 

Mai atârnă acolo și astăzi. 


Cele două broaşte 


DEMULT, TARE DEMULT, pe când orașul 
Kioto mai era capitala Japoniei, trăia în acest oraș o 
broască. Ea nu locuia cine ştie unde, ci lângă un 
templu, într-o fântână mică din curte. Se simţea bine 
acolo: fundul fântânii era moale, lipicios și umed. 

Dar iată că a venit vara cea călduroasă. Era atât 
de cald, încât totul în jur secase: bălțile, vâlcelele, 
pâraiele. Fundul fântânii se întărise și crăpase. Nici, 
nu-ți venea să crezi că e vorba de o fântână. 

„Trebuie să mă mut! îşi zise sărmana broască. 
Dar unde? Pe aici totul s-a uscat. la să mă duc în 
orașul Osaka. Se spune că Osaka se află la mare, iar 
eu n-am văzut niciodată marea. Mă duc să văd cum 
arată!“ 

Broasca ieși din fântână și o luă încet spre orașul 
Osaka. 

În orașul Osaka trăia o altă broască. Ea huzurea 
într-un heleșteu mare și rotund. Își vâra capul în 
nămolul moale sau înota în apa tulbure printre algele 
unduitoare, iar în zilele însorite se API pe o 
piatră caldă și netedă. 

Dar arșiţa ajunse și la Osaka. Şi aici secară 

vâlcelele, pâraiele şi heleșteiele. Secă și heleșteul 
rotund, unde trăia broasca. Fundul heleşteului se 
albise de-a binelea. Broasca trăise toată viaţa în 
heleşteu și deodată. s-a trezit pe uscat: nici tu apă, 
nici tu nămol, ci doar praf uscat. 

„În Osaka e secetă mare — îşi zis broasca. 
Trebuie să mă mut altundeva. Mă voi duce în orașul 
Kioto. Se spune că-i capitala Japoniei. Cu prilejul 
ăsta o să văd palatele și templele capitalei.“ Şi 
broasca o porni țopăind fără grabă spre Kioto. 

S-a-ntâmplat ca amândouă broaștele să 
pornească la drum în aceeași zi, la aceeași oră, dis- 
de-dimineaţă. Una ţopăia de la Kioto la Osaka, 
cealaltă de la Osaka la Kioto. | 

Broaștele ţopăiau fără grabă: făceau un salt, apoi 
mai stăteau, încă o săritură și iar stăteau. Fiindcă 
plecaseră la drum în același timp și fiecare sărea nici 
„mai repede nici mai încet decât cealaltă, ar fi trebuit 
să se întâlnească la jumătatea drumului. 

La jumătatea drumului dintre Osaka și Kioto se 
afla însă muntele Tenedzan. Când ajunseră la acel 
munte, broaștele se odihniră puțin și începură să se 
caţere încetişor pe coastă în sus. Urcau, desigur, tare 
încet, pentru că nu erau obișnuite să umble prin 
munți. f 
138 


Gâfâind şi umflându-se, se cățărau tot mai Sus și 
mai sus. Încă nu se vedeau una pe alta, fiindcă între 
ele se afla muntele. În sfârșit, broaștele ajunseră în 
vârf. Aci ele se ciocniră cap în cap. 

— Ia te uită! spuse broasca din Kioto. 

— Ia te uită! spuse broasca din Osaka. 

— Eu sunt broasca din Kioto și merg la Osaka. 
Dar tu? întrebă broasca din Kioto. 

— Eu sunt broasca din Osaka și mă duc la Kioto: 
La noi, la Osaka e secetă mare! 

— La Osaka e secetă? La Osaka, secetă? se 
alarmă broasca din Kioto. Ca la Kioto? Ca la Kioto? 

— Oare și la Kioto e arșiţă? 

— Desigur! Desigur! La noi, la Kioto, au secat 
nu numai bălțile, dar rgi fântânile, —. 

— Înseamnă că n-are rost să mergem mai 
departe, rosti cu tristețe broasca din Osaka. Dacă și 
la voi e secetă ca și la noi, mai bine să pierim acasă. 

Broaștele tăcură, căzând pe gânduri. E păcat, 
totuși, să te întorci la jumătatea drumului. Se gândiră 
ele ce se gândiră și hotărâră să se verifice una pe alta. 
Câte nu vorbesc trecătorii! 

— lată, la ce mă gândesc, zise broasca din 
Kioto. Dacă tot am ajuns pe acest munte, o să mă uit 
de aici spre orașul Osaka. De pe-munte pesemne că 

se vede cu siguranţă marea. | 

— Bine te-ai gândit! spuse broasca din Osaka. O 
să mă uit şi eu de pe piscul muntelui. Doar de aici se 
pot vedea palatele și templele orașului Kioto. 

Amândouă broaștele se ridicară pe lăbuţele 
dinapoi, își lungiră cât putură trupurile lor de 
broască, deschiseră ochii larg şi începură să 
privească în depărtare. Priviră ce priviră şi deodată 
broasca din Kioto se lungi la pământ şi spuse cu 
durere: 

— Ce-i asta? Nimic nou, nimic interesant! Exact 
ca la Kioto. Toţi spun: „Marea, marea!“ Dar eu nu 
văd nici o mare la Osaka. 

Şi broasca din Osaka era supărată: 

— Ce-i asta? Ce fel de capitală mai e și asta? E 
exact ca Osaka noastră. Credeam c-o să văd palatele 
și templele capitalei. Dar de fapt acolo nu-i nimic 
interesant, totul e ca la noi. Ei, dacă-i așa, trebuie să 
mă întorc la Osaka! mai zise broasca din Osaka. 
Dacă o să plouă, o să fie și acasă umezeală. 

Broaștele își luară rămas bun, fiecare se întoarse 
dincotro venise și începură să coboare de pe munte. 

După mai multe sărituri se și pierdură din ochi 
una pe alta, pentru că între ele se ridica piscul ascuţit 
al muntelui. 

Aşa s-a terminat totul: broasca din Kioto s-a? 
întors la Kioto, iar cea din Osaka — la Osaka. Şi 
până la sfârșitul vieţii s-au gândit că Osaka și Kioto 
seamănă ca două picături de apă. Dar nu-i adevărat. 
Cele două orașe nu seamănă deloc. Atunci ce s-a 
întâmplat? 

Broasca din Kioto n-a văzut deloc Osaka, ci 
Kioto, orașul natal, iar broasca din Osaka n-a văzut 
Kioto, ci Osaka. Fiindcă ochii broaștelor sunt „= 
creștetul capului. lată de ce, când s-au înălțat pe 
Jăbuţele dinapoi și au ridicat câpul, ochii lor priveau 
în spate. Deci nu se uitau înainte, ci înapoi: fiecare 
broască se uita acolo de unde venise, Numai că ele 
nu știau acest lucru. 

Broasca din Osaka s-a-ntors în heleșteul ei şi 
plină de supărare le-a spus puilor săi: 

— Osaka și Kioto înseamnă de fapt același lucru. 
De aici și zicala: „Puii de broască tot broaște sunt“. 

Iar broasca din Kioto, întorcându-se acasă, la 
vechiul ei lac, s-a aruncat în fântână și le-a spus 
suratelor: 

— Nu există nici o mare! 

De unde și zicala: „Broasca din fântână nu 
cunoaște marea“. 

